ئازادی و سنوورەکانی حکومەت\nد. یاداشت ساڵح\n2018-10-10 22:57 177 جار بینراوە کۆمێنت\nئەوەی لێرەدا قسەی لەسەر دەکەم بریتییە لەوەی، کە ئایا فەزایەک لە ئازادی تاک هەیە لەو دیو سنووری دەسەڵاتەکانی حکومەتەوە بێت؟ فەزایەک لە ژیانی مرۆڤ، کە حکومەت مافی دەست بۆ بردنی نەبێت؟ ئەم بیرۆکەیە ( چەمکی ئازادی و حکومەتی سنووردار)، حکومەتێک کە مافی ئەوەی نەبێت بە بیانوی جیاوازەوە لە هەموو سوچ و قوژبنێکی ژیانی مرۆڤدا ئامادە بێت، چەند سەدەیەک پاش نیگارە بەناوبانگەکەی نیگارکێشی ئیتاڵی-ئامبرۆجیۆ لۆرێنزێتی- لەسەر "حکومەتی باش و خراپ" دەرکەوت. ئەم چەمکانە، کە چەقی ڕوحی ئایدۆلۆژیای لیبراڵیزمە، لەو سەردەمەی لۆرێنزێتی نیگاری تێدا دەکێشا لە ئارادا نەبوو. دەرکەوتنیشی لەو پێکدانە ئاینییەی پاش ڕیفۆرمی ئەروپیەکان هات لە سەدەی ١٦ز. ئەو دەمەی دەسەڵاتی کڵێسای کاسۆلیکی ڕۆما بەسەر ژیانی ئاینی کۆمەڵگا مەسیحیەکان شکێندرا و لە ئەنجامدا بڕیاردرا هەر کۆمەڵگایەک بۆ خۆی ئاینێکی دامەزراوی تایبەت بە خۆی هەبێت. ئیدی کاسۆلیک بێت یان پرۆتستانت ئازادبێت لە هەڵبژاردنی، بەڵام دابەشبوونی زیاتری پرۆتستانت بۆ چەند مەزهەبێکی تری وەک لۆسەریزم و کاڵڤینیزم و...هتد، بووە هۆکاری سەرهەڵدانی ئازادی زیاتری ئاینی. لەوێوە خەڵک هێندەی تر ئازاد بوو چ ڕێگایەک هەڵدەبژێرێت بۆ گەیشتن و پەیوەندی بەستن لەگەڵ خودا، و حکومەتیش مافی ئەوەی نەبوو خۆی تێ هەڵقورتێنێت.\nدواتر و لەگەڵ کاتدا، خواستی ئاینی فراوانتر بوو. فۆرم و شێوازی تری وەرگرت و داوای 'ئازادی تاک'یش بوو بە یەکێک لە هەرە داوا سەرەکیەکان. ئازادییەک، کە هەموو مرۆڤێک مافی ئەوەی هەبێت خۆی بیروباوەڕ و شێوازی ژیانی خۆی هەڵبژێرێت تا ئەو شوێنەی ئەم هەڵبژاردنە نەبێتە چەکوشێک بۆ شکاندنی ئازادی ئەوانی تر. دواتریش ئەو سەردەمە ڕۆمانتیکیەی کۆتایی سەدەی ١٨ و سەرەتای سەدەی ١٩، ئەو تۆوەی لە هزری مرۆڤدا چاند، کە هەموو مرۆڤێک ناوازە و تایبەتە و بۆ ئەوەی ئەم ناوازەییەش بە پراکتیکی لە کۆمەڵگەدا بەرجەستە بێت دەبێت مرۆڤ سەربەست بکرێت لە چۆنیەتی ژیان گوزەراندنی، ئازادبێت لە هەڵبژاردنی کاردا، لە شێوازی نوێی دەربڕیندا، لە بەستنی پەیوەندییە کەسیەکاندا...هتد.\nپاشتریش دیدگای جۆن ستیورات میل لەسەر ئازادی، بەشێکی گرنگی ئەو هەوڵانە بوو بۆ دروست بوونی فەزایەکی تری نوێ. جۆن ستیورات لە کتێبەکەیدا بەناوی "لەسەر ئازادی"، دەنووسێت:\nهیچ هۆکارێک نییە پێویست بکات بۆ ئەوەی هەموو ژیان و بوونی مرۆڤ لەسەر شێوازێک یان چەند شێوازێکی کەمی دیاریکراو بونیادبنرێت. هەر مرۆڤێک ئەگەر خاوەن کەسایەتییەکی هۆشیار بێت و ژیرییەکی گشتی هەبێت، دەبێت خۆی شێوازی ژیانی خۆی هەڵبژێرت. ئەو شێوازەش، کە هەڵی دەبژێرێت باشترینە، نەک لەبەرئەوەی لە بنەڕەتدا شێوازەکە خۆی باشترینە، بەڵکو لەبەرئەوەی هەڵبژاردەی خۆیەتی. خۆ مرۆڤ مەڕ نییە تا هەمووان بە یەک ڕێگادا بڕۆن، تەنانەت مەڕەکانیش هەموویان وەک یەک نین.\nلیبراڵەکان گوتیان بەهۆی ئەوەی ئازادی تاک هێندە گرنگ و بە بایەخە، گەر هەرچۆنێکیش بونیادنرابێت، پێویستە ڕێگری بکرێت لە حکومەتەکان دەست بخەنە ناو ئەم بەشانەی ژیانی مرۆڤەوە. تەنانەت گەر حکومەت باشیش بێت، بە باشترین شێوە و بۆ باشترین مەبەستیش دامەزرابێت، هێشتا بەس نییە بۆ ئەوەی تەواو متمانەی پێ بکرێت. لەبەر ئەوەی حکومەتیش ، وەک سروشتی مرۆڤ، بۆ هەر مەبەستێک بێت هەمیشە خواستی کەشف کردن و چوونە ناوەوەی ئەو دیوی سنوورەکانی هەیە.\nدوو پرسیاری سەرەکی هەن، کە ڕەنگە وا پێویست بکات بیان پرسین:\nیەکەم، ئەو ئازادییە چییە، کە ئێمە لەسەری دەوەستین؟ مەبەستمان چییە کاتێک دەڵێین، کەسێک ئازادە لەوەی چی دەکات و چۆن دەژی؟\nدووەم، سنوورەکانی ئازادی تاک کامانەن؟ چی ڕوودەدات کاتێک ئازادییەکەی من دەچێتە سنووری ئازادی کەسێکی ترەوە؟ ئایا پرەنسیپێک هەیە ئەم سنوورە دیاری بکات؟\nسەرەتا با لە چەمکی ئازادی خۆیەوە دەست پێبکەین، کە مشتومڕ و لێکدانەوەی فرەجۆری لەگەڵ خۆی هەڵگرتووە. لە یەکەم هەنگاوماندا وا دادەنێین ئازادی تاک پەیوەستە بە ژمارەی ئەو بژاردانەی بەڕووی کەسێکدا کراوەیە و توانستی هەڵبژاردنی بژاردەیەک لە بژاردەکانە. بۆ نموونە، کەسێک کە بۆ هەڵبژاردنی کارێک پێنج بژاردەی لەبەردەمدایە، ئازادی زیاتر هەیە لە کەسێک، کە دوو بژاردەی لەبەردەمدا کراوەیە. بێگومان تەنها چەندێتی ژمارەی کارەکانیش بەس نییە، بەڵکو چۆنیەتی کارەکانیش گرنگە. دەشێت دوو بژاردەکە فرە باشتربن لە پێنج بژاردەکە، بە تایبەتی ئەگەر پێنج بژاردەکە چەند کارێکی زەحمەتی کەم مووچەی هاوشێوەی یەک بن. هەربۆیە، لە پاڵ ژمارەی بژاردەکان، هەبوونی جیاوازی، چۆنیەتی و بەهای بژاردەکانیش گرنگن. لەگەڵ ئەوەشدا، توانای سەربەخۆیانە بڕیاردان لەسەر بژاردەکان بەشێکی ترە لە پێکهاتەی ئازادی، چونکە دەشێت کەسێک چەند بژاردەیەکی لە بەردەمدا بێت، بەڵام لەبەر چەند هۆکارێک نەتوانێت خۆی خاوەن بڕیار بێت لە هەڵبژاردنی یەکێک لەوانە. بۆ نموونە، وامەزندەی بکە هاوڕێکەت بۆ تەماشاکردنی یەکێک لەو فیلمانەی ئەمڕۆ لە سینەما پەخش دەکرێت بانگهێشتت دەکات، لێ لە جیاتی ئەوەی کورتەیەک لە سێ فیلمەکەت بۆ باس بکات، تەنها تایتڵی فیلمەکانت پێ دەڵێت. ئیدی تۆش پێویستە هەڕەمەکیانە یەکێکیان هەڵبژێریت. ڕەنگە ئەو فیلمەشی، کە تۆ هەڵتبژاردووە زۆر چێژبەخش نەبووبێت بە بەراورد بەوانی تر. ئەمەش بەهۆی ئەوەی بڕیاردانەکە لەو ڕوانگەیەوە نەبووە، کە فیلمەکانت بۆ ڕوون کرابێتەوە وئەو دەم بڕیارت دابێت، بەڵکو لە نێوان ٣ فیلمدا کە نەتزانیوە باسی چی دەکەن یەکێکیانت هەڵبژاردووە. یان وای دابنێ، کەسێک بە تەواوی لەژێر هەژموونی باوکیدایە و بەردەوام دەبێت ئەو فەرمانە جێ بەجێ بکات، کە باوکی دەیڵێت. ئێستا ئەو کەسە کۆمەڵێک کاری لەبەردەستدایە، کە دەبێت یەکێکیان هەڵبژێرێت، بەڵام بەهۆی زاڵبوونی باوکی ئەو دانەیە هەڵدەبژێرێت، کە باوکی پەسەندی دەکات.\nئەگەر وردبینەوە دەبینین لە هەردوو نموونەکەدا، کارەکتەرەکان لەسەرێکەوە ئازادن، بەڵام لەسەرێکی ترەوە ئازاد نین. بەسەرنج دان لەمە دەکرێت بڵێین: چەمکی ئازادی لە دەرگایەک دەچێت، کە دیوی دەرەوە و ناوەوەی هەیە. لەسەرێکەوە پەیوەستە بە ژمارەی ئەو دەرگایانەی بەڕووی کەسێکدا کراونەتەوە، لەسەرێکی ترەوە پەیوەستە بەوەی تا چ ڕادەیەک بکەرەکە دەتوانێت ئازادانە بە نێو یەک لە دەرگاکاندا گوزەر بکات.هەنووکە، وادەخوازێت بڕێک زیاتر بچینە ناوە و تیشک بخەینە سەر ئەوەی مەبەست لە کراوەیی ژمارەی دەرگاکان و ڕۆیشتنی سەربەستانە بەنێو یەکێکیاندا چییە.\nلە چ کاتێکدا ئێمە دەتوانین بڵێین بژاردەمان لە بەردەمدایە؟ یاخود بە پێچەوانە بپرسم، لە چ دۆخێکدا بژاردەمان لە بەردەمدا نییە؟\nسادەترین وەڵام دەشێت ئەوەبێت، کاتێک کە لەرووی فیزیاییەوە ئازاد نەبین لەمەڕ هەڵبژاردنی بژادەکانمان. بۆ نموونە، کەسێک کە لە ماڵەوە بەستراوەتەوە یان لە یەک لە زیندانیەکانی دەوڵەتدا زیندانی کراوە، ئازادی نییە لە هەڵبژاردنی هەریەک لەو بژاردانەی لەبەردەمیدایە. بەهۆی ئەوەشی لە ئاستە فیزیاییەکەیدا ئازادی نییە، ناتوانێت لەو رووبەرە بچووکەی بۆی دیاریکراوە زیاتر بڕوات. هەندێک لە فەیلەسوفەکان، لەوانە فەیلەسوفی ئینگلیز- تۆماز هۆبز- تا ئەو شوێنە دەڕوات کە بڵێت "تاکە شتێک، کە ئاستەنگ بێت لەبەردەم ئازادی تاکدا بەربەستە فیزیاییەکانن". لێ هەمووان لەم گۆشە نیگایەوە دیاردەکان نابینن. مرۆڤ بە گشتی کاتێک پێیوایە بژاردەکان کراوەنین و تەنها ڕەمزین، کە چەندین مەرجی فرەجۆری پێوە لکابێت. ڕێکخراوێک، کە بانگەوازی دۆزینەوەی هەلی کار بۆ بێ کارەکان دەکات و داوای چەند کارمەندێک بۆ پڕکردنەوەی چەند پۆستێک دەکات و دەرفەت بە هەمووان دەدات فۆڕمەکان پڕ بکەنەوە، کارێکی باش دەکات، بەڵام کاتێک فۆڕمەکە پڕ دەکەیتەوە نووسراوە وەرگیراو پێویستە چەند زمانێک بزانێت، ئەزموونی کاری زیاد لە ٥ ساڵی هەبێت، لە تەمەن و ڕەگەزێکی دیاریکراویش بێت. سەرەنجام ژمارەیەکی فرە کەم دەتوانن ببنە خاوەن کار.\nلە لایەکی ترەوە، یاسا بۆ خۆی بەربەستێکی ترە بەڕووی ئەوانەی دەخوازن ئازادانە هەموو شتێک بکەن. بۆ نموونە، هیچ بەربەستێکی فیزیایی نییە لەوەی ڕێگربێت یان بموەستێنێت لەوەی جامی ئوتومبێلی بەڕێوبەرەکەم بشکێنم یاخود لەو خێرایە زیاتر بڕۆم، کە بۆئوتومبێلەکەم دیاری کراوە، لێ گەر بیکەم دڵنیام لەوەی دەگیرێم و سزا دەدرێم. بۆیە، هەرچەندە من لە ڕووە فیزیاییکەوە ئازادم، بەڵام بە دیوێکی تردا بەهۆی ئەوەی چەندین سزای فرەجۆر لەبەردەممدایە، ئازادنیم. گەنجێکیش، کە بژاردەی یانەیەکی شەوانەی لەبەردەمدایە، بەڵام باوکی هەڕەشەی نەفی کردن و بەکارهێنانی زەبری لێدەکات گەر لەو کافتریایەدا ببینێت، مانای وایە چیتر ئەو بژاردەیە لەبەردەمیدا کراوە نییە و گەنجەکە ئازاد نییە، گەرچی کافتریاکەش بە کراوەیی لە هەمان جێی خۆیدا بمێنێتەوە.\nئاستەنگ و ڕێگرە فیزیاییەکان بە گشتی وەک بەشێک لەو بەربەستانە وێنا دەکرێن لە کەم کردنەوەی ئازادیدا. بەڵام شان بە شانی ئەمانە، بەربەستی ئابووریش بەشێکی تری وێنەکە تەوە دەکەن. ئایا دەتوانین بڵێین هەر کاتێک نرخی شتێک، کە گەیشتە ڕێژەیەکی دیاریکراوی وا کە لە توانای ئێمەدا نەبوو بیدەین، ئیدی ئازاد نین؟\nبا سەرنجمان بخەینە سەر نموونەیەک، کە مرۆڤ بە هۆی نرخەکەیەوە ناتوانێت ئەنجامی بدات. دوو کەسمان هەیە، کە هەردووکیان خاوەن ئابوورییەکی مام ناوەندن. ئەوەی یەکەمیان دەیەوێت گەشتێکی یەک مانگە بۆ وڵاتانی ئەوروپا بکات، بەڵام بەهۆی ئەوەی ١٠ هەزار دۆلاری تێدەچیت و ئەم بڕە پارەیەش لەسەروی توانای ئابووری کەسەکەوەیە، ناتوانێت گەشتەکەی بکات. کەسی دووەم، یەک گورچیلەی هەیە، گورچیلەکەی لە کارکەوتووە و پێویستیشی بە چاندنی گورچیلەیەک هەیە، بەڵام بەهۆی ئەوەی بەهەمان شێوە ١٠ هەزار دۆلاری تێدەچێت ناتوانێت نەشتەرگەرییەکە ئەنجام بدات. ئەم دوو کەسە کامیان لەڕووی ئابوورییەوە ئازاد نین؟ دەکرێت بڵێین هەردووکیان ئازادنین، چونکە خواستی کردنی کارێکیان هەیە تێچووەکەی لەسەروی توانای ئەمانەوەیە؟ بێگومان وەڵامەکەی زۆر سادەیە، لەم دووانە تەنها یەکێکیان ئازاد نییە. گەشت کردن بابەتێکی پەیوەست بە خۆشگوزەرانی و خولیای مرۆڤەکانەوە هەیە. مرۆڤ، کە گەشت بۆ وڵاتێکی تر دەکات، لە ئامادەگی ئابوورییەکی باشدا گەشت دەکات. هیچ مرۆڤێک لە نەبوونیدا ناتوانێت گەشت بۆ خۆشی خۆی بکات. بۆیە لە کەیسی یەکەمیاندا، مرۆڤەکە ئازادە، گەشتکردنەکەی پەیوەندی بە پێویستییەکی مەجبورییەوە نییە، یانی گەر گەشتەکەش ئەنجام نەدات هیچ مەترسییەک یاخود گۆڕانێکی نەرێنی بەرچاو لە بکەرەکەدا دروست ناکات. لێ لە کەیسی دووەمدا، ئەنجامدانی نەشتەرگەرییەکە پەیوەندی بە ژیانی نەخۆشەکەوە هەیە و پیویستییەکی مەجبورییە، بەجۆرێک گەر ئەنجامی نەدات دەشێت گیان بسپێرێت. لە دۆخی یەکەمدا، کەس لە ژێر فشاردا نییە و هیچ لەیەنێک مەجبور نییە پارەی گەشت کردن بۆ کەسەکە دابین بکات، لە کاتێکدا بە پێچەوانەوە لە حاڵەتی دووەمدا ئەرک و بەرپرسیارێتی لایەنی پەیوەندیدارە بڕی پارەکەی بۆ دابین بکات. لایەنی پەیوەندی داریش دەشێت کۆمپانیایەکەی دڵنیایی تەندروستی بێت لەو وڵاتانەی، کە تەندروستی بەرپرسیارێتی کەرتی تایبەتە، یان دەوڵەت تێچووەکەی دەگرێتە ئەستۆ گەر هاتوو نەشتەرگەریەکە لە نەخۆشخانەیەکی حکومی ئەنجامدرا. هەربۆیە، گەر کەسێک بۆ بژاردەیەک یان ئەنجامدانی کارێک تونای پێدانی تێچووەکەی نەبوو ناتوانین یەکسەر بڵیین کەسەکە ئازاد نییە، بەڵکو پێش بڕیاردان لە ئازادی کەسەکە پێویستە سەرنجێک بخەینە سەر چییەتی و پێویستی ئەنجامدانی کارەکە، و هەبوونی لایەنێکی پەیوەندیدار بۆ هەڵگرتنی بەرپرسیاریەتییەکە.\nلێرەوە دەردەکەوێت، کە ئەو تێڕوانینە باوەی دەربارەی حکومەت هەیە و دەڵێت " تا حکومەتەکان بەهێزتربن ئازادی مرۆڤ بەرتەسکتر دەبێتەوە"، هەڵەیە. ڕاستە حکومەت هەندێکجار ئازادی تاک بەرتەسک دەکاتەوە بە بیانوی جیاواز و لاواز [بەتایبەتی لە وڵاتە تازە پێگەیشتوو و نا دیموکراتەکاندا]، لێ لە زۆر دۆخ و هەلومەرجدا تا دەوڵەت بەهێزتر و جێگیرتربێت، نەک هەر نابێتە هۆکاری کەم بوونەوەی ئازادی، بەڵکو پانتایی ئازادی زیاتر دەکات، تا ئاستێک کە ڕەنگە بە بێ دەوڵەت مرۆڤ توانای ئەنجامدانی هەندێکیانی نەبێت.\nبەشێک لە کتێبی " پێشەکییەکی زۆر کورت لەسەر فەلسەفەی سیاسی"\nنووسینی: داڤید میلەر-تیۆریناسی سیاسی بەڕیتانیا\nوەرگێڕانی لە ئینگلیزییەوە بە دەستکارییەوە: د. یاداشت ساڵح\nمیدیاو کاریگەری لەسەر بڕیاری سیاسی د. یاداشت ساڵح\n2018-12-26 09:39 63 جار بینراوە\nتێزی پەروەردە لای فەیلەسوف؛ چۆمسکی و دیکارت و ژیژک بە نموونە د. یاداشت ساڵح\n2018-12-11 18:52 59 جار بینراوە\nئازادی و سنوورەکانی حکومەت د. یاداشت ساڵح\n2018-11-10 17:11 62 جار بینراوە


وەزیری بەرگریی ئێران: زۆر وڵات داوای چەکمان لێدەکەن | KURDPLAT\nوەزیری بەرگریی ئێران: زۆر وڵات داوای چەکمان لێدەکەن\nکوردپلات 10/19/2020 11:24:00 ص ليست هناك تعليقات\nوەزیری بەرگریی ئێران رایگەیاند پلانیان بۆ کڕین و فرۆشتنی چەک هەیە، زۆر وڵاتیش سەردانیان کردوون بۆ کڕینی چەک، ئێستا خەریکی دانوستاندنن لەگەڵیان.\nبەپێی رێککەوتننامەی ئەتۆمیی، رۆژی یەکشەممە 18ی ئۆکتۆبەر، گەمارۆی چەکی سەر ئێران هەڵگیراوە، بەرپرسانی ئێرانیش دەڵێن لەوە بەدواوە ئازادن چەک بفرۆشن و بکڕن، بەڵام ئەمریکا هۆشداریداوە هەر وڵاتێک بازرگانیی چەک لەگەڵ ئێراندا بکات، سزای دەدات.\nئەمیر حاتەمی، وەزیری بەرگریی ئێران دەڵێت: "لەو کاتەوە ئەمریکا هەوڵیداوە گەمارۆی چەکی سەر ئێران درێژ بکاتەوە، زۆر وڵات تێگەیشتن کە ئەم وڵاتە توانای زۆری لە بواری چەکدا هەیە، بۆیە سەردانی ئێمەیان کردووە". گوتیشی: "بوار بۆ فرۆشتنی چەک و کڕینی پێداویستییەکانی چەک هەیە، هەڵبەت دەمانەوێ زیاتر چەک بفرۆشین".\nبەهۆی گەمارۆکانی ئەمریکا لەسەر ئێران، بە تایبەتی لەسەر بانکەکانی ئەو وڵاتە، شارەزایان بەدووری دەزانن وڵاتان ئامادەبن چەک لە ئێران بکڕن یان پێی بفرۆشن.\nئەنجوومەنی ئاسایشی نێودەوڵەتی سەر بە نەتەوە یەکگرتووەکان ساڵی 2010 لە چوارچێوەی بڕیارنامەی 1929 دا فرۆشی 8 جۆرە چەکی بە ئێران قەدەخە کرد، لەوانە تانک، فڕۆکەی شەڕکەر، هەلیکۆپتەری هێرشبەر، کەشتی سەربازی، سیستەمی موشەکی و کەلوپەلی موشەک.\nساڵی 2015 لە چوارچێوەی رێککەوتنی ئەتۆمیدا ئەم گەمارۆیانە 5 ساڵ درێژکرانەوە، بەپێی بڕیارنامەی 2231ی ئەنجوومەنی ئاسایش رۆژی یەکشەممە ئەو گەماڕۆیە کۆتایی هات.\nوەزیری بەرگریی ئێران دەڵێت: "90٪ی پێداویستییەکانمان لە بواری چەکدا بەرهەمی خۆمانە".


یەختێک کە 52 کۆچبەری کورد تێدابووە لە نێوان یۆنان - ئیتاڵیا تێکدەشکێت\nته‌ندروستی په‌رله‌مان: سه‌رجه‌م ده‌روازه سنوریه‌كان و فرۆكه‌خانه‌كان بۆ پشكنینی كۆرۆنا ئاگاداركراونه‌ته‌وه\nقوباد تاڵەبانی: بەهێمنی روخساری ئەم یاریزانە تێ مەکەون، بۆکسی زۆر باش دەهاوێت\nكچه‌كه‌ی قاسم سوله‌یمانی خۆی گەیاندە حزبوڵای لوبنان\nئێران "تیمساحی کەنداو"گەورە بازرگانی مادە هۆشبەرەکان لە سێدارەدەدات\nلەروداوێكی هاتوچۆدا كەسێك گیانلەدەستدەدات\nپارێزه‌ری تره‌مپ: تۆمه‌تی دیموكراتیه‌كان هیچ راستییەکیان تێدانیە\nهادی عامری ده‌كرێته سه‌رۆكی ده‌سته‌ی حه‌شدی شه‌عبی\nجوتیار عادل: حكومەت لەگەڵ ئەوەدایە دادپه‌روه‌ری له‌خانه‌نشینی هه‌مو فه‌رمانبه‌ران به‌دیبێت\nئاژانسی وزەی ئێران: توانای پیتاندنی یۆرانیۆممان هەیە بەهەر رێژەیەک بمانەوێت\nبومەلەرزەیەكی دیكە باكوری كوردستان دەهەژێنێت\n- 1/10/2019 8:59:00 PM 76606 جار خوێندراوەتەوە\nیەختێک کە 52 کۆچبەری کوردی هەڵگرتبوو، پێشگەیشنیان بە کەناراوەکانی دوورگەی كرۆتۆنێ لە سنوری ئیتاڵیا تێکدەشکێت، تا ئێستاش "چارەنووسی یەک کەسیان نادیارە".\nئاری جلال بەرپرسى فیدراسیۆنى پەنابەران لە هەرێمى کوردستان بەخەندان-ى راگەیاند كاتژمێر چواری بەرەبەیانی ئەمرۆ یەختێک کە 52 کۆچبەری کوردی تێدابوو، لە کەناراوەکانی یۆنان بەڕێکەوتوون بەرەو کەناراوەکانی ئیتاڵیا بە ھۆكارێكی نادیار پێش گەیشتنیان بە وشکانی، تیکدەشکیت و تەواوی کۆچبەرەکان کەوتوونەتە ئاوی دەریای ناوەڕاستەوە.\nئەوەشى خستەروو، کۆچبەرە کوردەکان لە ئاوەکەدا ھاواریان کردووە و داوای بەهانەوەچوونیان کردووە، پۆلیسی ناوچەی تۆڕێ میلسیا گەشتوونەتە شوێنی ڕووداوە‌كە و بە چوپ و بە‌لە‌می بچووك ھاوكاریی کۆچبەرە كوردە‌كانیان کردووە و توانیویانە 49 کۆچبەریان ڕزگاربکەن، کە شەشیان ئافرەت و چواریان منداڵ بوون، کە منداڵی ساواشی تێدابووە، هەروەها دوای دوو کاتژمێر دایکێک و منداڵێکی ساواش دۆزراونەتەوە\nئەوەشى خستۆتەڕوو، تەنها یەک کەس لە سەرنشینەکان تا ئێستا چارەنووسی نادیارە، بەوتەی پۆلیس لەزاری ڕزگاربووانی رووداوەکە بێ سەروشوێن بووی ئەو رووداوە عێراقییە.\nئەوەشی ووت، دوای ڕزگارکردنی پەنابەرە كوردە‌كان، لە ھۆتێلێكدا بە‌رامبە‌ر شوێنی ڕووداوە‌كە گە‌رمكراونە‌وە‌تەوە و خواردنی پێویستیان پێدراوە و ھاوكارییکراون، دواتر ڕەوانەی کەمپی سانت ئانا، سەربە شاری كرۆتۆنێ کراون.\nئاری جلال رایگەیان نوینەرایەتی دەزگای لوتکە بۆ کاروباری ئاوارەو پەنابەران لەئەوروپا ئاگادارکردۆتەوە کەتەواوی هەوڵەکانیان بخەنەگەڕ بەمەبەستی دۆزینەوەی چارەنوسی ئەو پەنابەرە بی سەروشوێن بووە.\nچیرۆکی ئەو 12 ملیۆن دۆلارەی 1984 لەبانکی ناوەندی بەغداوە خرایەسەر هەژماری بانکی یەکێتی\nیەکەم پەرلەمانتار بۆ رەتکردنەوەی موچەی خانەنشینی ناوی خۆی تۆمارکرد


یا پێدڤیە پارتی سەرکەفتنا دھۆکێ قەرەبوو بکەت | Evro News\nدو پەقینان عەفرین هەژاند\nكۆمسيۆن دێ كارمه‌ندان دامه‌زرينيت\nهه‌يڤ غه‌رينا ته‌مام دێ روو ده‌ت\nته‌قينه‌كێ ديمه‌شق هه‌ژاند\nهێلا ئه‌سمانى يا عيراقێ بۆ جارا ئێكێ ب زمانێ كوردى رێنمايان به‌لاڤ دكه‌ت\nنه‌جمه‌دين كه‌ريم ده‌ست ژ ئێكه‌تيێ به‌ردا\n550 میگاواتێن دى یێن كاره‌با نشتیمانى دهێنه به‌رهه‌مئینان\nسه‌ره‌كى Facebook یا پێدڤیە پارتی سەرکەفتنا دھۆکێ قەرەبوو بکەت\nیا پێدڤیە پارتی سەرکەفتنا دھۆکێ قەرەبوو بکەت\nفۆتۆ: نيوار باشوورى\nچاڤدێرەکێ سیاسی ئاماژە بوێ چەندێ دکەت، سەرکەفتنا ڤێجارێ یا پارتی ژبۆی ھەلویستێن پارتی ڤەد گەڕیت، ل ھەمبەر پرسا سەربخوەیا کوردستانێ و لدۆر زێدەبوونا کۆرسیێن پارتی ل دھۆکێ ژی دیارکر، دھۆکی پارتی بوونێ ب ئەرکێ خوە دزانن لەو پێدڤیە پارتی قەنجیا دھۆکیا ژبیر نەکەت و قەرەبوو ژی بکەت.\nعەبدولسەلام بەرواری، چاڤدێرێ سیاسی بۆ رۆژناما ئەڤرۆ گۆت: مانەڤا پارتی وەکی ھێزا ئێکێ یا ھەرێما کوردستانێ بۆ دوو ئەگەران ڤەدگەڕیت، یا ئێکێ گۆتارا پارتی دیموکراتی کوردستان گۆتارەکا ئێکگرتی و نەگۆھۆڕە ھەر ل دەستپێکا دامەزراندنا پارتی ھەتا نوکە، پارتی ھەلگرا ئارمانجا سەربخوەیا کوردستانێ یە و پارتی خەبات بۆ چێکرنا دەولەتا کوردی کریە، ھەتا د بەرتەنگترین کاودانان دا پارتی یا رژدبوە لسەر ھەلویستێ خوە و پاشڤە نەھاتیە بۆڤێ چەندێ سازشێ لسەر مافێ سەربخۆیێ بکەت، ھەتا چەندین جارا پارتی تەکەستکریە کو ئەگەر رۆژەکێ ل رۆژان دگەل دەولەتەکێ دانوستانان بکەن یان بگەھنە رێکەفتنێ لدۆر ھەر پرسەکێ، ئەڤە تشتەکێ وەختیە و ئارمانجا سەرەکیا پارتی سەربخۆیا کوردستانێ یە، بێگومان خەلکێ کوردستانێ ژی یێ ھشیارە و دزانیت پەیام و ئارمانجا پارتی بۆچیە، ئەگەر رۆژەکێ خەلکەکێ ل بابەتێ سەربخۆیێ دا موزایەدەژی بسەر پارتی دا کربیت، ئەڤە زۆر پێڤەنەچوویە بەرۆڤاژی ئەنجامدایە و یێ رژدنەبویە لسەر پەیاما خوە، ئەگەرێ دویێ یێ مانا لیستا پارتی وەکی لیستا ئێکێ لسەر ئاستێ ھەرێما کوردستانێ و زێدەکرنا دەنگێن پارتی گرێدایی روویدانێن 16ی ئۆکتۆبەرا سالا بۆرینە، چونکە زۆلم و ستەمەکا مەزن ھەمبەر کوردان ھاتەکرن ل ئەڤان دەڤەران و تنێ پارتی بەرسینگا نەیارا گرت و ھەلویست ھەبو.\nبەرواری گۆت” زۆر جارا پرسیارا ھندێ لمن بخوە دھاتەکرن ئەگەر شاندێ ھەرێما کوردستانێ بچیتە بەغدا دەستھەلاتدارێن بەغدا دێ دگەل کێ دانوستانان بکەن، مەرەما وان کەسان ئەڤەبو پارتی بێھێز بکەن و پشتگوە پاڤێژن، ھەموو بزاڤەک دھاتەکرن بۆ چەندێ پارتی لاوازبکەن و پێگەھێ پارتی نەمینیت، بەلێ ل رۆژا ھەلبژارتنان دەنگدەرا بەرسیڤداڤە، کو بدیتنامن ئەڤا 12ی ئایارێ چێبوی ریفڕاندۆمەکا دیکەبو ژلایێ خەلکێ کوردستانێ ھاتیەکرن، بتایبەتی نابیت رۆلێ نێچیرڤان بارزانی و مەسڕوور بارزانی بھێتە ژبیر ل ھشیارکرنا وەلاتیان.\nل دۆر سەرکەفتنا پارتی لپارێزگەھا دھۆکێ عەبدولسەلام بەرواری دیارکر” ئەگەر مە خەلکەک ھەبیت یێ عاجز ژبەر قەیرانێ و رەوشا ژیانا خوە مافێ خۆیە، چونکە ئەم دزانین یێ شەرمێ ژ خێزانا خوە دکەت، بەلێ دەمێ دچیتە سەر سندۆقا دەنگدانێ و قەلەمی ھەلگریت ئەزبێژم تێ دگەھیت بۆچی رەوشا ویا خراپە و لسەر پارتی حیساب ناکەت، ئەف رێژا پشکداریا وەلاتیان ل پارێزگەھا دھۆکێ بەرسیڤا ھەموو ئەڤان پرسیاران ددەت، دھۆک بۆ پارتی دھۆکا بەرێ نینە و ئیدی کۆرسیەکژی زێدەکر، ژبەرکو خەلکێ دھۆکێ باش دزانیت ئەگەر پارتی نەبایە نوکە حەشدا شەعبی دا ل دھۆکێ بیت، لەوڕا دھۆکیا ب دەنگێ خوە سوپاسیا پارتی کر، پشتی بەڕێز نێچیرڤان بارزانی ل دھۆکێ ڤەگەڕیای سۆزدایە رەوشا ئابوری باشتر بکەت، کەس وەکی من خەلکێ دھۆکێ نانیاسیت و ئەز دگەل بابێن وانا پێشمەرگەبووم، دھۆکی پارتی بوونێ ب ئەرکێ خوە دزانن لەو یا فەرە ھەمبەر ئەڤێ سەرکەفتنا پارتی ل سنورێ پارێزگەھا دھۆکێ پارتی دھۆکیا قەرەبو بکەت.\nرێ هاتیه دان ب زمانێ كوردى باخڤن\nباب و كوره‌ك هاتنه كوشتن\nفرۆكێن توركى چه‌ند مه‌تره‌كا دوورى سه‌نته‌رێ سیده‌كان بوردومان كر\nسێ روودانێن ئاگر بەربوونێ پەیدابوون\nفه‌توایێن سیاسی و بریارێن ئاینی!\nتاكه‌كه‌س و بنگه‌هێ جڤاكى\n89 queries in 0.554 seconds.\nئه‌ڤرۆ نیوز: بڕیاره پارتى دیموكراتى كوردستان، ده‌ست ب گه‌ڕه‌كا دى یا دانوستاندنان ل گه‌ل بزاڤا گۆڕان و ئێكه‌تیا نیشتیمانیا كوردستانێ بكه‌ت. ل دووڤ پێزانینێن ئه‌ڤرۆ، بڕیاره...


كه‌متر له نیوه‌ی داهاتی نه‌وتی كوردستان ناگه‌ڕێته‌وه وه‌زاره‌تی دارایی\nهه‌فته‌ی رابردوو وه‌زاره‌تی دارایی حكوومه‌تی هه‌رێمی كوردستان دوایین بڕی هه‌نارده و داهاتی نه‌وتی هه‌رێمی كوردستانی ئاشكرا كرد، به‌ڵام به‌گوێره‌ی هاوكێشه ئابوورییه‌كان نزیك نیوه‌ی داهاتی نه‌وتی هه‌رێم ناگاته وه‌زاره‌تی دارایی و په‌رله‌مانتارێك چاره‌نووسی 200 ملیۆن دۆلار ئاشكرا ده‌كات.\nوه‌زاره‌تی دارایی بۆ دابه‌شكردنی مووچه‌ی فه‌رمانبه‌ران پشت به چوار سه‌رچاوه ده‌به‌ستێت كه دوویان ناوخۆیی و دووی تریان ده‌ره‌كین. ناوخۆیییه‌كان بریتین له داهاتی ناوخۆیی وه‌زاره‌ت و فه‌رمانگه‌كان و دووه‌میشیان داهاتی ئه‌و نه‌وته‌یه هه‌رێم راسته‌وخۆ ده‌یفرۆشێت. داهاته ده‌ره‌كییه‌كانیش بریتین له یارمه‌تیی ئه‌مه‌ریكا كه بڕه‌كه‌ی 36 ملیۆن دۆلاره له‌گه‌ڵ ئه‌و بڕه بودجه‌یه‌ی به‌غدا ماوه‌یه‌كه مانگانه بۆ هه‌رێمی كوردستانی ره‌وانه ده‌كات.\nرێباز حه‌ملان وه‌زیری دارایی و ئابووری حكوومه‌تی هه‌رێمی كوردستان، له‌باره‌ی داهاتی ناوخۆی كوردستان ئاشكرای كردبوو، مانگانه ئه‌و داهاته‌ی ده‌گاته وه‌زاره‌ته‌كه‌یان 110 بۆ 130 ملیار دیناره، كردنه‌وه‌ی فڕۆكه‌خانه‌كان و ده‌روازه سنوورییه‌كان بوونه‌ته هۆی به‌رزبوونه‌وه‌ی داهاتی ناوخۆ. ئه‌م بڕه داهاته‌ش به دۆلار ده‌كاته 100 ملیۆن دۆلار.\nگرنگترین داهاتی هه‌رێمی كوردستان ئه‌و نه‌وته‌یه كه رۆژانه هه‌نارده‌ی بازاڕه‌كانی دنیای ده‌كات. حكوومه‌تی هه‌رێمی كوردستان به‌ر له 16ی ئۆكتۆبه‌ری ساڵی رابردوو كه كه‌ركووك پێشكه‌شی حه‌شدی شه‌عبی كرا، رۆژانه سه‌رووی 600 هه‌زار به‌رمیل نه‌وتی هه‌نارده ده‌كرد، به‌ڵام دواتر بۆ خوارووی 300 هه‌زار به‌رمیل دابه‌زی.\nدوایین بڕی هه‌نارده‌ی نه‌وتی كوردستان به گوته‌ی وه‌زیری دارایی، رۆژانه 300 بۆ 320 هه‌زار به‌رمیل نه‌وته و مانگانه 378 ملیار دینار له فرۆشه‌كه‌ی دێته وه‌زاره‌تی دارایییه‌وه كه به دۆلار ده‌كاته 315 ملیۆن دۆلار.\nئه‌گه‌ر گریمانه‌ی ئه‌وه بكرێت هه‌رێمی كوردستان رۆژانه 300 هه‌زار به‌رمیل نه‌وت هه‌نارده بكات و به‌رمیلی نه‌وتیش 10 دۆلار كه‌متر له نرخی جیهانیی بێته فرۆشتن، به‌و ئه‌نجامه ده‌گه‌ین كه هه‌رێمه‌كه رۆژانه بایی 19 ملیۆن و 800 هه‌زار دۆلار نه‌وت ده‌فرۆشێت كه له مانگێكدا ده‌كاته 594 ملیۆن دۆلار.\nجیاوازیی داهاتی نه‌وتی كوردستان و ئه‌و بڕه داهاته‌ی ده‌گاته وه‌زاره‌تی دارایی، بریتییه له 279 ملیۆن دۆلار. هه‌ڵبه‌ت هه‌ر به‌پێی ئاماری وه‌زاره‌تی دارایی، 35%ی داهاتی نه‌وت بۆ پێشینه‌كانی شایسته دارایییه‌كانی كۆمپانیاكانی نه‌وت، پێشینه‌ی قه‌رزی تاریفه‌ی خه‌رجی و گواستنه‌وه و هه‌نارده‌كردنی نه‌وت له توركیا و پێشینه‌ی گه‌ڕانه‌وه‌ی پاره‌ی كاشی قه‌رزی توركیایه و ئه‌وه‌ی تر بۆ مووچه ته‌رخان ده‌كرێت. داهاتی نه‌وت بریتی بوو له نزیكه‌ی 600 ملیۆن دۆلار و رێژه‌ی 35%ی ئه‌و داهاته‌ش ده‌كاته 210 ملیۆن دۆلار.\nدكتۆر عیزه‌ت سابیر سه‌رۆكی لیژنه‌ی ئابووری په‌رله‌مانی كوردستان، بۆ "وشه" باسی له‌وه كرد كه هه‌موو مانگێك 50 ملیۆن دۆلار بۆ قه‌رزی بانكه‌كان، 50 ملیۆن دۆلار بۆ قه‌رزی توركیا، 50 ملیۆن دۆلار بۆ خه‌رجیی گواستنه‌وه‌ی نه‌وت و 50 ملیۆن دۆلاری تر بۆ كۆمپانیاكانی به‌رهه‌مهێنه‌ری نه‌وت ده‌ڕوات. كه به‌یه‌كه‌وه ده‌كاته 200 ملیۆن دۆلار.\nوه‌زیری دارایی گوتبووی له كۆی گشتی داهاتی ناوخۆ و نه‌وت دوای ده‌رچوونی خه‌رجییه‌كان و له‌گه‌ڵ ئه‌و بڕه پاره‌یه‌ی مانگانه له حكوومه‌تی فیدراڵی بۆ هه‌رێم دێت كه بڕه‌كه‌ی 317 ملیار دیناره، نزیكه‌ی 83%ی بۆ پێدانی مووچه ته‌رخان ده‌كرێت. 5% بۆ خه‌رجی پێشینه‌یی داوده‌زگه‌كان، 8% بۆ خه‌رجی كه‌لوپه‌لی خزمه‌تگوزاری ده‌رمان و پزیشكی، كرێی كاره‌با، خواردن، چاككردنه‌وه، چاپكردن، خه‌رجی خزمه‌تگوزاری ئینته‌رنێت و خاوێنكردنه‌وه و 4%ی تر بۆ بواری وه‌به‌رهێنان ته‌رخان ده‌كرێت.\n100 ملیۆن دۆلاری داهاتی ناوخۆ له‌گه‌ڵ 264 ملیۆن دۆلاری به‌غدا و 315 ملیۆن دۆلاری داهاتی نه‌وت، ده‌كاته 679 ملیۆن دۆلار. ئه‌گه‌ر 83%ی ئه‌و بڕه پاره‌یه ده‌ستنیشان بكرێت، ئه‌نجامه‌كه ده‌كاته 577 ملیۆن دۆلار. جگه له‌مه 36 ملیۆن دۆلاری ئه‌مه‌ریكاش بۆ پێشمه‌رگه ته‌رخان كراوه.\nتێچووی مووچه‌ی فه‌رمانبه‌ران دوای دووباره ده‌ستكاریكردنی پاشه‌كه‌وتی مووچه به گوته‌ی دكتۆر عیزه‌ت سابیر، بریتییه له 600 ملیار دینار كه به دۆلار ده‌كاته 500 ملیۆن دۆلار.\nبه گشتی ده‌سه‌لمێنرێت ئێسته گه‌وره‌ترین كێشه له به‌رده‌م داهاتی حكوومه‌تی هه‌رێمی كوردستان، قه‌رزه‌كه‌یه‌تی و ئه‌گه‌ر قه‌رزه‌كان ته‌واو بن، ئه‌وا حكوومه‌ت ده‌توانێت پاشه‌كه‌وتی مووچه نه‌هێڵێت چونكه داهاتی پاڵێوراوی بۆ سه‌رووی 700 ملیۆن دۆلار به‌رز ده‌بێته‌وه.


ئەم لێکۆڵینەوەیە لە ١٤بەش یان سەردێڕدا تێدەکۆشێت ١. واتای وشەی لوڕ 2- لوڕ كێن‌و ڕەگەزیان چییە؟ 3- پێناسەی كوردی لوڕ و شێوەزاریان 4- هەشیمەت و ژمارەی كوردی لوڕ 5- جوگرافیای دانیشتنی كوردەلوڕەكان 6- كورتەیەك لە مێژووی دەسەڵاتە ڕامیارییەكان لە نێو كوردی لوڕ 7- ئایین و ئایین زا لە نێو كوردی لوڕ 8- كوردە لوڕەكان و ئێرانچێتی (پان ئێرانیزم ) 9- كوردی لوڕ و دەسەڵاتەكانی پاڵەوی و كۆماری ئیسلامی لە ئێران 10- كوردی لوڕ و بزووتنەوەی ڕزگاریخوازی نەتەوەیی كورد 11- كوردی لوڕ و هێزە سیاسییەكانی ڕۆژهەڵاتی كوردستان 12- بۆچوون و پێناسەكانی ئێستای كۆمەڵگای كوردی لوڕ لە بواری شوناسی نەتەوەیی 13- دەرفەت و پرسیارەكان 14- پیشنیارەكان لەو بارەیەوە بۆ چارەسەری چارەنووسە هەڵپەسێردراوەکان بخاتە ڕوو. ئەوەی لێرە دا دەیخوێننەوە بەشی سێهەمی ئەم لێکۆڵینەوەیەیە.\n12- بۆچوون و پێناسەكانی ئێستای كۆمەڵگای كوردی لوڕ سەبارەد بە شوناسی نەتەوەیی\nهەرچەندە پێشتر ئاماژە درا بەوەی كە بابەتی شوناس لەنێو كوردەلوڕەكان چون پێناسە كراوە بەڵام لێرەدا بە ریزبەند تیشك دەخرێتە سەر ئەو چەشنە بۆچوونانەی كە هەیە لە لای كوردەلوڕەكان سەبارەد بە بابەتی شوناسی نەتەوەیی لوڕ .\nبەرلەوەی بچینە ناو ئەم باسە دیسان دوپاتی دەكەمەوە كە ئەو شوناسەی پێناسە كراوە لای كوردەلوڕەكان لەبن كاریگەری ڕاستەوخۆی بیرۆكەی ئێرانچێتی هاتووتە ئاراوەو بە شێوازێكی گشتی ڕەنگدانەوەی ئەم فاكتەرانەی خوارەوەیە :\n1) دەركەوتنی زۆر كەسایەتی بەناو بانگ لە ناوچە لوڕنشینەكاندا لەبواری تیوریزە كردنی بیرۆكەی پان ئێرانیزم.\n2) نزیك بوون و هەڵكەوتی ناوچەی پارس (فارس ) و شاری مێژوویی پەرس پۆلیس (تەختی جەمشید) و گۆرٍی كورەشی هەخامەنیش لە ناوچەلوڕنشینەكاندا.\n3) دەركەوتنی زۆر شاعیر و نووسەر و مێژوونووس لەم ناوچەیە كە لە هەموو بوارەكاندا پەرەیان داوە بە بیرۆكەی ئێرانی بوون و ئێرانچێتی.\n4) كوردەلوڕەكان بە درێژایی مێژووی ئێران خاكی ئێرانیان پاراستووە لەبەرانبەر هێرشی دەرەكی و بیری جودایی خوازی ناوخۆیی كە ئه م بابەتە هۆكار بووە لەوەیكە كوردی لوڕ خۆی بە خاوەنی سەرەكی وڵاتی ئێران بزانێت.\n5) سیاسەتی دەسەڵاتەناوەندییەكان لە ئێران لە هەموو ڕەهەندەكانەوە لە پێناو ڕاگرتن و تواندنەوەی پێكهاتەی كوردی لوڕ لە نێو شوناسی سەردەست واتە فارس بوون . ئەم مەسەلەیە بە تایبەت لەپاش نەمانی دەسەڵاتی قەجەرەكان و هاتنەسەركاری دەسەڵاتی پاڵەوی زیاتر بەرچاوە (تەنانەت محەمەدڕەزا شای پاڵەوی بوو بە زاوای كوردەلوڕە بەختیارییەكان بۆ زیاتر نزیك كردنەوەو بەهرەمەندبوون لە پاڵپشتی كوردەلوڕەكان لە خۆی و دەسەڵاتەكەی).\n6) بابەتی ئایینی و ئایین زایی . بەحوكمی ئەوەیكە پاش هاتنی ئایینی ئیسلام كوردەلوڕەكان كران بە موسڵمانی\nشیعە بەزۆر هۆكار و بەتایبەت لەسەردەمی دەسەڵاتی سەفەوییەكان وناوەندەكانی دەسەڵات توانیان كەڵكی زۆر وەربگرن لە پێناو پاراستن و درێژە پێدانی دەسەڵاتیان و زیاتر تواندنەوەی كوردەلوڕەكان لەنێو سیستەم و بیری نەتەوەیی سەردەست لە ئێران.ئەم فاكتەرە بە تایبەت لەسەردەمی حوكمڕانی دەسەڵاتی كۆماری ئیسلامی گورزی كوشندەی دا لە هەیكەلی شوناسی ڕاستەقینەی كوردەلوڕەكان لەبەر ئەوەی سەردەمی كۆماری ئیسلامی بیرۆكەی فراوانخوازی پان ئێرانیزم تیكەڵ كرا لەگەڵ بیرۆكەی توندڕەو و فراوانخوازی شیعەگەری لە ئێران و بیرۆكەیەكی نوێ خوڵقێندرا كە مرۆڤ دەتوانێت ناوزەدی بكات بە بیرۆكەی « پان شیعە-ئێرانیزم « . كوردەلوڕەكانیش لەبەر ئەوەی خۆیان دەبینی لەم پێناسەیە لە هەردولاوە بۆیە زیاتر لە هەركات لەنێو شوناسی فەرمی ئایینی –نەتەوەیی زاڵ توانەوەو كەوتنە خزمەتی بەرژەوەندییەكانی دەسەڵات و شوناسی سەردەست و هێندەی دیكە دوورمانەوە لە پێكهاتەی ڕاستەقینەی نەتەوەییان واتە كورد بوون.لێرەدا تیشك دەخرێتەسەر ئەو بۆچوونانەی كە لە نێو كومەڵگای كوردەلوڕەكان هەیە سەبارەد بە بابەتی شوناسی نەتەوەییان :\nبیرۆكەی یەكەم : زۆرینەی كوردەلوڕەكان خۆیان بە ئێرانی دەزانن واتە دەڵین لوڕ ئێرانیەو ئەم شوناسەیان هەڵبژاردووە وەك شوناسی نەتەوەیی خۆیان و قەومییەتی لوڕییان وەك شوناسی پلە دویەم دەبینن و دەڵێن « ئێمە ئێراین و لوڕین « واتە شوناسی ئێرانی بوون لەپێش شوناسی لوڕبوونەویان بەكار دەهێنن.\nبیرۆكەی دوویەم : ئەم بیرۆكەیە بەتایبەت لەدوای پەرەسەندنی مودێرنیزم بە شێوازێكی جددی تر خۆی نواندووە لەناو كۆمەڵگای كوردەلوڕەكان و بە كرانەوەی دەرگای دونیای پەیوەندییەكان (سەردەمی پەیوەندییەكان)بەڕووی كوردی لوڕ و ئاشنابوونی جیلی نوێ لەگەڵ ئامرازی پەیوەندی و زۆر چەمكی جۆراجۆر وەك بابەتی « ناسیونالیزم و نەتەوە « بەرچاوتر دیارە و ئەمەیە كە كوردەلوڕەكان خۆیان بەنەتەوەیەكی سەربەخۆ دەزانن و بیر لە پێكهێنان و دامەزڕاندنی نەتەوەی لوڕ و هەرێمی لوڕستان دەكەن لە چوارچێوەی جوگرافی ئێران .\nبیرۆكەی سێیەم : هەرچەندە ئەم بیرۆكەیە مێژوویەكی دوور و درێژی هەیەو زۆر بەڵگەنامەی مێژووییش هەیە بۆ سەڵماندنی بەڵام بە زۆر هۆكار نەیتوانیوە وەك پێویست پەرە بستێنێت و گەشە بكات كە ئەمەش بیرۆكەی كورد بوونی لوڕەكانە، هەرچەندە لەمێژداو لە نێو باقی پێكهاتەكانی نەتەوەی كورد ، پێكهاتەی كوردی لوڕ وەك بەشێكی هەرە سەرەكی نەتەوەی كورد لەقەڵەم دراوەتەوە بەڵام چەمكی خۆ بە كورد زانین لای كوردەلوڕەكان نەیتوانیوە زۆرینەی پێكهاتەی كوردی لوڕ بگرێتەبەر و ئەم بیرۆكەیە (كوردبوون)هاوشانی بیرۆكەی دوویەم و بە تایبەت بە تێپەڕ بە سەدەی بیست و یەكەم خەریكە زیاتر گەشە دەكات .\nبیرۆكەی چوارەم : ئەو بووچوونەیە كە ڕەگ و ڕیشەی كوردی لوڕ و فارس بە یەكێك دەزانێت و كوردەلوڕەكان و فارسەكان وەكو دوو پێكهاتە لەیەك نەتەوە دەبینێت كە پێناسەی ئەو نەتەوەش هەمان پێناسەی شوناسی زاڵ و باڵای ئێرانی و فارس بوونە .\nلێرەدا پێویستە بگوترێت كە كوردەلوڕەكان هیچكات خۆیان بە فارس نەبینیوەو پێناسەی ئێرانی بوون لای كوردەلوڕەكان بەواتای فارس بوونیان نییەو چەواشەكارییەكانی تیوریسییەنەكانی سەربە شوناسی سەردەست و فەرمی وایكردووە كەلای خەڵكی دیكە وابیر بكرێت كە كاتێك كوردەلوڕەكان دەڵێن ئێرانین ئەمە بەواتای فارس بوونە.\nزۆرجار دەبیندرێت كە كوردەلوڕەكان دەڵێن : فارسەكان لە ئێمەن و زمان و وێژەو فولكلور و ...فارسی سەردەست لە هی لوڕ وەرگیراوە كە ئەم بۆچوونە بە زۆر هۆكاری مێژوویی و كۆمەڵناسی و ...زۆر لە ڕاستی نزیكترە تا ئەوەیكە بگوترێت لوڕ بەشێكن لە فارس.\n13- دەرفەت و پرسیارەكان :\nئەوەیكە كوردەلوڕەكان لەداهاتووداو لەكاتی هەرچەشنە گۆڕانێكی ڕامیاری –جوگرافی لە ئێران چون بیر لە چارەنووس و پاشەڕۆژی خۆیان بكەن پەیوەندی هەیە بە زۆر فاكتەرەوە كە پێش گەیشتنی كاتی بڕیاردانیان بە تایبەت لە بواری شوناس و چارەنووسی نەتەوەییان بەرەو چ ئاراستەیەكیان دەبات.\nوەكو دەزانین لە پێناسەیەكی گشتی و كورت « هەر نەتەوە یان خەڵكێك لە كاتی بڕیاردان لەسەر بابەتێكی ستراتیژی بە گوێرەی بەرژەوەندییە ستراتیژییە درێژماوەكانی خۆی بیردەكات لە چەشنی بڕیارەكەی. بابەتی پێكهاتەی كوردی لوڕ و خاكی ناوچەلوڕنشینەكان بابەتێكی ستراتیژییە بۆنەتەوەی كوردو وڵاتی كوردستان بە گشتی و خودی كوردەلوڕەكان بەتایبەتی و پێویستە بە عەقڵییەتێكی مودێڕن و سەردەمی و ستراتیژی بیری لێبكرێت و پیلانی بۆ دابڕێژێت.\nجا لێرەدا ئەم پرسیارە دیتە ئاراوە كە بەرژەوەندییە ستراتیژییەكان چین بۆ پێكهاتەی كوردی لوڕ لە هەموو بوارەكانداو بە تایبەت لە بواری شوناسی نەتەوەیی و بزاڤی ڕزگاریخوازی نەتەوەی كورد لە ڕۆژهەڵاتی كوردستان چون دەتوانێت بە پێناسەكردنێكی ڕاستەقینەو دروست لەم بەرژەوەندیانەو فۆرموڵەكردنیان ، میكانیزمێكی گونجاو و كاریگەر دیاری بكات لەپێناو پراكتیزەو بە كردار كردنیان ؟\nبەرلە هەر شتێك و لە پێناو گەیشتن بە پێناسەیەكی ڕاستەقینە لە بەرژەوەندییەكانی پێكهاتەی كوردی لوڕ دەبێت بیر لەو بەرژەوەندیانەوە بكرێت كە بە گەڕانەوەو ئەنتیگرە بوونی پێكهاتەی كوردەلوڕەكان عایدی هەموو نەتەوەی كوردو بزوتنەوەی ڕزگاریخوازی نەتەوەیی كورد لە ڕۆژهەڵاتی كوردستان دەبێت بۆیە زەق كردنی ئەم پرسیارە سەرەكی و گشتیانەی خوارەوە گرینگی زۆریان هەیە بۆ هەنگاو هەڵگرتن بەرەو پیلان داڕشتنەوەو پێشبردنی قوناخەكانی لۆكالیزە كردنی تێكوشانی ڕزگاریخوازی لە ژێر چەتری چەمكی نەتەوایەتی كوردی لەنێو پێكهاتەی كوردی لوڕ و ناوچەلوڕنشینەكاندا ؛\n1) گرینگی قەبارەی دیموگرافی و ژیوپولیتیكی پێكهاتەی كوردی لوڕ چییە بۆ پێشبردنی ڕەهەندەكانی بزوتنەوەی ڕزگاریخوازی نەتەوەی كورد لە ڕۆژهەڵاتی كوردستان بە تایبەتی و لە ئێران بەگشتی ؟\n2) ئەو فاكتەر و كاراكتەرانە چین كە دەتوانن پێكهاتەی كوردی لوڕ ڕابكێشن بەرەو شوناسی نەتەوەیی ڕاستەقینەی خۆیان واتە شوناسی نەتەوەیی كوردی ؟\n3) بەرژەوەندییەكانی وەرگرتنی شوناسی باڵای نەتەوەیی كوردی چین بۆ پێكهاتەی كوردەلوڕەكان ؟\n4) بەرژەوەندییە ستراتیژییەكانی پێكهاتەی كوردی لوڕ چین لە هەموو بوارەكاندا ؟\n5) كەموكوڕییەكانی بزوتنەوەی نەتەوەیی كورد و پارتە سیاسییەكانی كوردی لە ڕۆژهەڵاتی كوردستان و تەنانەت لە باشووری كوردستان چی بووە لە پەیوەندی بە بابەتی بایەخدان بە بەشداركردنی كوردەلوڕەكان لە جەرگەی خەباتی ڕزگاریخوازی نەتەوەیی كوردی ؟\n6) هزر و بیر و شوناسی نەتەوەیی كوردی چون و بە چ شێوەیەك دەتوانێت ببێتە جێگری (ئەلتەرناتیڤی ) بیرۆكەی پان ئێرانیزم و شوناسی فارسی لەسەرپێكهاتەی كوردەلوڕەكان؟\n7) خاڵە ستراتیژییە هاوبەشەكان چین لەهەموو بوارەكاندا لەنێوان پێكهاتەی كوردی لوڕ لەگەڵ باقی پێكهاتەكانی نەتەوەی كورد؟\n8) كام فۆموڵی سیاسی – ڕێكخراوەیی یان چەشنی ڕێكخستن گونجاوترە بۆ بەشداركردنی پێكهاتەی لوڕ لە بزاڤی نەتەوەیی كورد؟\n9) ئەگەر هاتو پێكهاتەی كوردی لوڕ لەداهاتوودا بیر لە پاشەڕۆژ و چارەنووسێكی جیاوازی كرد بە نیسبەت شوناسی نەتەوەیی و سیاسی كوردی ، چی بكرێت كە پێكهاتەی كوردی لوڕ وەكو تا ئێستا زۆرجار ڕوویداوە بە لانیكەم نەبێتە ئاستەنگ لەبەردەم بزاڤی ڕزگاریخوازی نەتەوەی كوردو دژایەتیی نەكات و نەكەوێتە خزمەتی سیاسەت و ئامانجەكانی دەسەڵات و شوناسی سەردەست ؟\n10) ئایا هەیكەلی نەتەوەیی نەتەوەی كوردو ژیوپۆلیتیكی كوردستان كەم ئەندام نابێت بە بێ پێكهاتەی كوردەلوڕەكان ؟\n11) بەربەست و ئاستەنگەكان چین لەبەردەم پرۆژەو پرۆسەی ئەنتیگراسیونی پێكهاتەی كوردەلوڕەكان لەنێو شوناسی نەتەوەیی كوردی و بەشداربوونیان لە بزاڤی ڕزگاریخوازی نەتەوەی كورد؟\nهەرچەندە دەكرێت زۆر پرسیاری دیكەش هێنایە ئاراوە بەڵام وەڵامدانەوەیەكی ڕاستەقینە بە پرسیارەكانی سەرەوە دەتوانێت ئاسۆ و پاشەڕۆژی بزوتنەوەی ڕزگاریخوازی كورد لە ڕۆژهەڵاتی كوردستان و ئاراستەی بریاری كوردەلوڕكان سەبارەد بە پرسی شوناسی نەتەوەییان ڕوونتر بكاتەوە بۆمان .\nبە حوكمی ئەوەیكە پێكهاتەی كوردی لوڕ لەبواری ژیوپۆلیتیكەوە پەیوەندی ڕاستەوخۆی هەیە لەگەڵ دووبەش لە قەبارەی گشتی ژیوپۆلیتیكی كوردستان و پێكهاتە سیاسیەكانی كوردستان واتە :\nیەكەم – ڕۆژهەڵاتی كوردستان و پارتە سیاسیەكانی ڕۆژهەڵاتی كوردستان و بزاڤی نەتەوەیی كورد لە ئێران.\nدویەم – باشووری كوردستان و دەسەڵاتی حكومەتی هەرێمی كوردستان.\nبۆیە ئەركی سەرەكی و بنەڕەتی دەكەوێتە ئەستۆی ئەم دوو بەشە لە پێكهاتەی گشتی سیاسی-نەتەوەیی نەتەوەی كورد لە پێناو كار كردن بۆ لكاندنەوەی دوبارەی كوردەلوڕەكان بە هەیكەلی نەتەوەیی كورد و وڵاتی كوردستان. هەرچەندە بەشەكانی دیكەی نەتەوەی كورد لە باكوور و ڕۆژئاوای كوردستانیش دەتوانن تێبكوشن لەپێناو ڕاكێشانی كوردەلوڕەكان بەرەو نەتەوەو شوناسی كوردی بە شێوازی ناڕاستەوخۆ و بە كەڵك وەرگرتن لە ئامرازەكانی خۆگەیاندن وەك ڕاگەیاندنەكان و...هتد.\nئەگەر ویستێكی جددی و دڵسۆزانە ببێت لای پێشەنگ و بەڕێوەبەرانی بزاڤی نەتەوەیی كوردی ئەوا زۆر دەرفەت و مەجال هەن كە دەكرێت بە پرۆسەیەكی پلانڕێژی كراو كار بگرێت لەسەر پۆتانسییەلەكانی پێكهاتەی كوردی لوڕ بۆ بەشداركردنیان لە بزوتنەوەی ڕزگاریخوازی نەتەوەیی كوردی وبڕیاردانیان لە چەشنی شوناسی نەتەوەییەوە.بۆ وێنە تیشك دەخرێتە سەر ئەم فاكتەرو دەرفەتانەی خوارەوە:\n1. هەڵكەوت و دیموگرافی و ژیوپۆلیتكی كوردەلوڕەكان پەیوەندییەكی نەپچڕاو و ڕاستەوخۆی هەیە بە باقی دیموگرافیاو خاكی كوردستان.\n2. كولتوور و داب و نەریت و هونەر و موسیقاو زمان و زاراوەو وێژەی كوردەلوڕەكان بەشێكی سەرەكی و هاوبەشە لەگەڵ پێكهاتەكانی دیكەی نەتەوەی كورد.\n3. مێژووی دوور و درێژ و چەند هەزار ساڵەی هاوبەشی دانیشتوانی زاگروس و توروس خاڵێكی سەرەكییە بۆ پێناسەكردنی شوناسێكی هاوبەش بۆ دانیشتوانی ئەم زێدە فراوانە.\n4. هەبوونی زۆر بەڵگەنامەی مێژوویی ، ڕامیاری و مرۆیی بۆ سەڵماندنی شوناسی ڕاستەقینەی كوردەلوڕكان.\n5. هەبوونی هەستی برایەتی و یەكبوون و هاوڕیشە بوون لەگەڵ باقی پێكهاتەكانی نەتەوەی كورد لە نێو كوردەلوڕەكان.\n6. هەبوونی هزر و بیری ڕزگاریخوازی و ملكەچ نەبوونی كوردەلوڕەكان بەرانبەر بە داگیركەری ناوەكی و دەرەكی.\n7. بەشداربوونی بەرچاوی كوردەلوڕەكان لە مێژووی سیاسی و هەنووكەیی خەباتی ڕزگاریخوازی نەتەوەیی كوردی و دامەزڕاندنی زۆر ڕێكخراوەو تەنانەت حیزبی كوردی لەلایەن كەسایەتیە كوردەلوڕەكان لە وڵاتی عیراق و باشووری كوردستان و هەبوونی ویستی ناسیونالیستی و نەتەوەیی كوردی لای بەشێكی بەرچاو لە جیلی نوێ و ڕوناكبیرانی كوردی لوڕ ، دەتوانێت هۆكار بێت بۆ هاندانی كوردەلوڕەكان لەپێناو لكاندنەوەیان بە هەیكەلی نەتەوەیی-جوگرافی كوردستان.\n8. دەركەوتن و لەدایك بوونی ئایینی كوردی و ڕەسەنی یاری لەنێو جوگرافیاو پێكهاتەی كوردەلوڕەكان كەئێستاكە پەیڕەوی زۆری هەیەو وەك ئایینی كوردی دەناسرێت لەزۆر ناوچە لە هەرچواربەشی كوردستان.ئایینی یاری دەتوانێت فاكتەرێكی بەهێز بێت لە ڕاكێشانی بەشێكی زۆر لە پێكهاتەی كوردی لوڕ بۆ داوێنی شوناسی كوردی .\n9. هەبوونی پێكهاتەی كوردی لوڕ لەهەردوولای سنووری دەستكردی نێوان وڵاتی ئێران و عیراق واتە هەرلە باشووری عیراقەوە(شاری كوت )بگرە هەتا دەگاتە ناوچەكانی شارەزوور لە باشووری كوردستان و لەدیوی ڕۆژهەڵاتیش هەرلە باكووری پارێزگای خوزستانەوە هەتا دەگاتە قەسری شیرین و ناوچەسنوورییەكانی پارێزگای كرماشان لەگەڵ باشووری كوردستان ، كە ئەم مەسەلەیە خاڵێكی زۆرگرینگە لە پەرەپێدانی خەباتی نەتەوەیی و پتەوكردنی پەیوەندییە سەرەكییەكان لەبواری ڕێكخستنی شوناسی كوردی لەناو پێكهاتەی كوردی لوڕ.\n10. ئەو خاڵە هاوبەشانەی كە پێكهاتەی كوردی لوڕ هەیەتی لە هەموو بوارەكانی ژیان و زمان و كولتوور و موسیقاو هونەرو ...هتد لەگەڵ باقی پێكهاتەكانی نەتەوەی كورد ، كوردی لوڕ نییەتی لەگەڵ هیچكام لە نەتەوەكانی دیكەی دەوروپشتی وەك ؛ عەرەب ، فارس ، بەلووچ و...و ئەمە خۆی پیشاندەری ئەوەیە كە كوردەلوڕەكان بەشێكی ڕەسەنن لە نەتەوەی كورد .\nدرێژەی هەیە! ....


"کۆرۆنا پەتایەکی وەرزیە" - پرس میدیا\nHome سلێمانی هه‌واڵ "کۆرۆنا پەتایەکی وەرزیە"\n"کۆرۆنا پەتایەکی وەرزیە"\nپرس میدیا 8/06/2020 09:47:00 am سلێمانی, هه‌واڵ,\nهەڤاڵ ئەبوبەكر، پارێزگاری سلێمانی ڕایگەیاند، "کۆرۆناپەتایەکی وەرزیە و لەسەرەتاوە باوەرمان بە لەت و پەتكردنی نێوان شارەكان نەبوە، دەبوو هەموو عێراق وەك یەك جوگرافیا سەیربكەین، نەوەك قەدەغەی هاتوچۆی نێوان شارەكان".\nئاماژەی بەوەشکردووە، "دۆخی سلێمانی بەرەو باش بوونە و ناوچەكانی تر ئێستا دۆخیان بەرەو خراپی دەچێت، ئەگەر مۆدیلی سلێمانی جێبەجێبكرابوایە ئێستا وڵات بەرێژەیەكی زۆر بەرگری گشتی تێدا دروست ببو، چونكە تاكە چارەسەر تەنها تاك پارێزییە".\nجەختیشیکردووەتەوە، "دوای جەژن پێویستە وەك پەتای وەرزی سەیری كۆرۆنا بكرێت، پێشتر هۆشیداریمان دابوو دۆخی هەولێر و دواتریش دۆخی دهۆك بەرەو خراپی دەچێت، ئامادەیی خۆشمان پیشان داوە بۆ هاوكاری كردنیان".\nتاگەکان # سلێمانی # هه‌واڵ\nBy پرس میدیا at 8/06/2020 09:47:00 am\nLabels: سلێمانی, هه‌واڵ


وه‌رگێڕان به پێچه‌وانه‌وه\nستوونێك بۆ ئێوه وه‌رگێڕان به پێچه‌وانه‌وه  شیرین. ك 10/1/2017\nحیكایه‌تێكی تر سه‌باره‌ت به وه‌رگێڕان به پێچه‌وانه‌وه: ساڵی2007 له‌ڕێگه‌ی رۆژنامه‌ی (الاتحاد)ه‌وه ئیمه‌یلێكم پێگه‌یشت له‌لایه‌ن نووسه‌ری تونسی (ئیبراهیم ده‌رغوسی) تیایدا داوای كردبوو چه‌ند چیرۆكێكی وه‌رگێڕم بۆ زمانی كوردی، وه‌كو به‌شداریكردنێك له‌یه‌كێك له‌و پرۆژه‌ی ته‌رجه‌مانه‌دا كه تونس له‌ساڵی 2008دا به‌نیاز بوو بیكات، له‌به‌رئه‌وه‌ی ساڵی 2008 كرابوو به‌ساڵی ته‌رجه‌مه له‌تونس.\nئیبراهیم ده‌رغوسی، چیرۆكنووس و رۆماننووس و وه‌رگێڕه، ساڵی 1955 له‌تونس له‌دایكبووه، مامۆستایه‌و ئه‌و كاته جێگری سه‌رۆكی یه‌كێتی نووسه‌رانی تونس بوو.\nتا ئه‌و كاته پێنج كۆمه‌ڵه چیرۆك و شه‌ش رۆمانی هه‌بوو كه له‌نێوان ساڵانی 1989 بۆ 2006 نووسیونی، له‌بواری وه‌رگێڕانیشدا كۆمه‌ڵێ كتێبـی هه‌یه كه هه‌ندێكیانی له‌عه‌ره‌بییه‌وه وه‌رگێڕاوه بۆ فه‌ره‌نسی و هه‌ندێكیشیانی له‌فه‌ره‌نسییه‌وه وه‌رگێڕاوه بۆ عه‌ره‌بی.. چه‌ندین خه‌ڵاتی ئه‌ده‌بیی وه‌رگرتووه بۆ كورته چیرۆك و رۆمانه‌كانی، تازه‌ترین رۆمانیشی ساڵی 2015 بڵاوكردۆته‌وه به‌ناوی (مناڵه دووپشكه‌كه)، له‌ساڵی 2016\nشدا رۆمانێكی ژیاننامه ئامێزی بڵاوكردۆته‌وه به‌ناوی (مه‌یموونی ئۆتۆماتیكی).\nتا ئه‌وكاته‌ی یه‌كه‌م ئیمه‌یلی نووسه‌ری ناوبراوم به‌ده‌ست گه‌یشت چیرۆكه‌كانی بۆ (11) زمان ته‌رجه‌مه كرابوون (فه‌ره‌نسی، ئینگلیزی، ئه‌ڵمانی، ئیتاڵی، پۆڵه‌ندی، روسی، بولگاری، فارسی، عیبری، هیندی، ئه‌مازیغی) له‌ئیمه‌یله‌كه‌دا ده‌ڵێ: هیوادارم زمانه‌كه‌ی تۆش دوازده‌هه‌مین زمان بێت..\nئه‌وه‌ی هانیدام چیرۆكه‌كانی لێوه‌رگرم و ته‌رجه‌مه‌ی بكه‌م، یه‌كه‌م: چیرۆكه‌كانی زۆر جوان بوون وه‌كو بیرۆكه‌و ئاستی هونه‌ریی و ته‌رح و گه‌لێ لایه‌نی تر، دوووه‌م: پێم باش بوو له‌پرۆژه‌یه‌كی وادا به‌شداربم، چونكه دواجار ئه‌و ته‌رجه‌مانه هه‌مووی وه‌كو كتێب چاپده‌كران، پێم باش بوو زمانی كوردییش له‌پاڵ ئه‌و زمانه زیندووانه‌دا دابنرێ، هه‌ر دوای ئه‌وه‌ی دوو سێ چیرۆكم بۆ ته‌رجه‌مه كردوو وبۆم نارده‌وه، داوای لێكردم به‌رهه‌می خۆمی بۆ بنێرم، تا ئه‌ویش ته‌رجه‌مه‌ی بكات بۆ زمانی فه‌ره‌نسی، بێگومان مه‌به‌ستی له‌و به‌رهه‌مانه‌م بوو كه به‌زمانی عه‌ره‌بی نووسیوومن، منیش كۆمه‌ڵێك شیعر و چه‌ند چیرۆكێكم بۆ نارد، ئه‌ویش یه‌ك به‌دوای یه‌كدا ته‌رجه‌مه‌ی كردن بۆ فه‌ره‌نسسی له‌چه‌ند سایتێكی ئه‌ده‌بیی فه‌ره‌نسیدا داینابوو لینكه‌كانیشی بۆ ناردم، هه‌موو چیرۆكه‌كانی كه ته‌رجه‌مه‌م كردن 21 كورته چیرۆك و كورتیله چیرۆك بوون وكاتی خۆی بڵاومكردوونه‌ته‌وه، به‌ڵام دوایئه‌وه ئیتر من وه‌كو خووه‌یه‌كی خراپی خۆم كه له‌و جۆره په‌یوه‌ندییانه‌مدا كه‌مته‌رخه‌م و ساردوسڕم، ئه‌و چه‌ند جارێك به‌بۆنه‌ی جه‌ژنه‌كانه‌وه پیرۆزبایی بۆ ده‌ناردم به‌ڵام من پشتگوێم خست و په‌یوه‌ندییم پێوه‌ی پچڕا، ئیتر نازانم ئه‌و پرۆژه‌یه چی به‌سه‌رهات!! به‌هه‌رحاڵ ئێستا ئه‌و شیعر و چیرۆكانه‌م لای خۆم پاراستووه كه ته‌رجه‌مه‌ی\nكردوون بۆ فه‌ره‌نسی.


ئاوی خواردنەوەی ناوچەی "پەردیسـ"ـی ئەهواز ئاوەڕۆی تێکەڵ بووە و ئەمە بووەتە هۆی سەرهەڵدان و زیادکردنی هەندێک نەخۆشی بەهۆی ئاوەڕۆوە.\nبەڕێوەبەری گشتیی ژینگەی پارێزگای خووزستان، بە ئاماژە بەوەی کە بەدواداچوون بوونی زێڕاو لەنێو ئاوی خواردنەوەدا ئەرکی ئیدارەی ژینگە نییە، ڕایگەیاندووە: "بەداوداچوونەکانی ئیدارەی گشتیی پاراستنی ژینگە، هەبوونی ئاوەڕۆی لە ئاوی خواردنەوەی ناوچەی پەردیسی ئەهوازدا پشتڕاست کردووەتەوە".\nپێشتر بەڕێوەبەری شیرکەتی ئاو و ئاوەڕۆی پارێزگای خووزستان لە وتووێژێکدا لەگەڵ یەکێک لە هەواڵدەرییەکانی سەر بە ڕێژیمی ئێران ڕایگەیاندبوو، بوونی ئاوەڕۆ لە ئاوی خواردنەوەدا دوورە لە ڕاستی، چون ڕێڕەوی لوولەکەشیی ئاوی خواردنەوە و ئاوەڕۆ لەیەک جیان.\nحەوتووی ڕابردوو ئەندامێکی شۆرای شاری ئەهواز، باسی لە تووشبوونی چەندین کەس لە دانیشتووانی ئەو شارە بە "هێپاتیتیA" و نەخۆشیی "ڕیخەڵۆکە" بەهۆی تێکەڵبوونی ئاوەڕۆ لەگەڵ ئاوی خواردنەوە لەو شارەدا کردبوو.\nکێشەی ئاوەڕۆی شار لە پارێزگای خووزستاندا کێشەیەکی لەمێژینەیە، بە شێوەی ڕێژەیی لە سەرجەم شارەکانی ئەو پارێزگایەدا بابەتی گواستنەوەی ئاوەڕۆ و لوولەکەشیی پەیوەندیدار بەو کێشەیەوە، قەیرانێکی بنەڕەتییە کە لە سەرجەم وەرزەکاندا و بەتایبەت لە وەرزی زستاندا بەهۆی بارینی باران و سەرڕێژبوونی ئاوەڕۆکان کێشە بۆ خەڵک ساز دەبێت.


📅 31-12-2014 رێکەوت و رووداو (کڕۆنۆلۆژیا)\n📅 کاتی تۆمارکردن Dec 31 2014 11:28AM\n👁 ئەم بابەتە 10,512 جار بینراوە\n- هێزەکانی پێشمەرگە نیوەڕۆی ئەمڕۆ، چوار چەکداری دا [ زۆرتر... 👁] ✖ ✖ ✖ 1 10 ✔ 68% ✍ هـ.ب. 31-12-2014 11:28:07\n👁 ئەم بابەتە 6,530 جار بینراوە\n📕 يوميات الانتفاضة پەڕتووکخانە\n📅 کاتی تۆمارکردن Sep 15 2019 11:06PM\nعباس البدري توثيق ليوميات انتفاضة كردستان آذار 19 [ زۆرتر... 👁] ✖ ✖ 0 2 ✔ 68% ✍ ز.س. 15-9-2019 23:06:07


لە كەركووک زیاتر لە 500 ناوچەی شوێنەواری هەیە و زۆربەیان مەترسیی لەناوچوونیان لەسەرە\nكولتور و هونەر 02/04/2022 - 13:20 دیاری ئەحمەد\nلە پارێزگای كەركووك زیاتر لە 500 ناوچەی شوێنەواری هەیە كە بەشی زۆریان فەرامۆش كراون و مەترسیی لەناوچونیان لەسەرە.\nلەم بارەوە، ئەمڕۆ شەممە 2/4/2022 ڕائید عوگلە محەمەد، بەڕێوەبەری شوێنەواری كەركووك، بە (باسنیوز)ی ڕاگەیاند، زیاتر لە 500 ناوچەی شوێنەواری لە پارێزگای كەركووك هەیە كە بەشی زۆریان هەڕەشەی لەناوچونیان لەسەر هەیە.\nلە بارەی ئەوە کە بۆچی ی ناوچە شوێنەوارییەكانی كەركووك فەرامۆش كراون و نۆژەن ناكرێنەوە؟ بەڕێوەبەری شوێنەواری كەركووك گوتی: لە كەركووك و لە پارێزگاكانی تری عێراقیش ناوچە شوێنەوارییەكان فەرامۆش كراون و لەلایەن حكوومەتەوە پاڵپشتی نییە بۆ نۆژەنكردنەوەی ئەو ناوچە شوێنەوارییانە''.\nبەڕێوەبەری شوێنەواری كەركووك دەربارەی ئەوەی کە ئێستا دیارترین ناوچەی شوێنەواریی كەركووك، قەڵا و قشڵەی كەركووكە، بۆچی نۆژەن ناكرێتەوە؟ گوتی: ''كارمان كردووە بۆ نۆژەنكردنەوەی قەڵا و قشڵەی كەركووك و ئەنجامی كارەكانمان لە ڕۆژانی داهاتوودا بەدەر دەكەوێت و كار دەكرێت بۆ ئەوەی قەڵا و قشڵەی كەركووك لەسەر بودجەی پارێزگای كەركووك و وەزارەتی ڕۆشنبیری و گەشتوگوزاری و شوێنەواری عێراق بۆ دابین بكرێت، بۆ ئەوەی نۆژەن بكرێنەوە و هەروەها ئەو شوێنانەی قەڵا و قشڵە كە پێویستیان بە چاككردنەوە هەبێت، چاك بكرێنەوە و ئێستا چاوەڕێی خەرجكردنی پارەین بۆ ئەو كارە''.


چالاکی کرێکاری "والە زەمانی "ئەمڕۆ دەستبەسەرکرا - كۆمه‌ڵه‌ی مافی مرۆڤی کوردستان\nچالاکی کرێکاری “والە زەمانی “ئەمڕۆ دەستبەسەرکرا\nبە پێی ڕاپۆرتێک کە بە کۆمەڵەی مافی مرۆڤی کوردستان گەیشتوە ، ئەمڕۆ دووشەمە ۱۱ی گوڵان نزیک بە ۱۲ نیوەڕۆ “والە زەمانی ” چالاکی کرێکاری و ئەندامی ئەنجومەنی کرێکارانی ئەلبورز لە لایەن هێزە ئینتزامییەکانی کۆماری ئیسلامی ئێرانەوە لە تاران قۆڵبەست کراوە و بە پێی دووایین هەواڵەکان ، بۆ مقەڕی حەوتەمی پۆلیسی ئەمنییەتی تاران ڕەوانە کراوە .\nلە ڕاپۆرتەکەدا هاتوە کە هەرچەن هێزە ئینتزامییەکان بەرگریان لە گردبونەوەکانی ڕێوڕەسمی ڕۆژی جیهانی کرێکاران لە بەرانبەر مەجلسی شواری ئیسلامی ئێران لە تاران کردوە بەڵام بە هەڵوێست و پێداگری کرێکاران ، ئەم ڕێوڕەسمە کاتژمێر ۱۱ بە خوێندنەوە بڕیارنامەی دامەزراوەکرێکارییەکان دوایی پێهات .\nلە دوای ڕێوڕەسمەکە کرێکاران بە شێوەی ڕێپێوان بۆ لای میترۆ وە کەوتنەڕێ ، لە دوای ئەوەی دروشمی جۆراوجۆریان دەگوتەوە لە بەرانبەر درگای میترۆدا کۆتاییان بە ڕێپێوانەکەیان هێنا ، کەچی دوای ئەوەی هاتنیەناو میترۆ وە “والە زەمانی ” لە لایەن هێزی ئینتزامییەوە دەستبەسەر کرا و ۷ کرێکار بەدوای والە دا ڕوویان کردە کیوسکی هێزی ئیتنزامی بۆ ئەوەی والە لە چنگ ڕێداران دەربێنن بەڵام سەرکەوتو نەبوون و سەرئەنجام” والە زەمانی” هەناردەی دادسەرای گەڕەکی پارکی شار کرا .\nپێویستە بە بیری بێنیەوە والە زەمانی لە خزمانی شارۆخ زەمانی چالاکی سەندیکایی کە لە بڕواری 29/6/1394 دەستبەسەر ٨ ڕۆژ دواتر لە بەندی ۲۰۹ ی گرتوخانەی تایبەتی وەزارەتی ئیتلاعاتی جێکراو لە زیندانی ئەویندا بە دانانی بارمتە ئازاد کرا.\n← Previous بەیانییەی کرێکارانی شاری سنە لەڕۆژهەڵاتی کوردستان بەبۆنەی یەکی مانگی مەی ،ڕۆژی کرێکار\nهاووڵاتییەکی مەریوانی لە ڕۆژهەڵاتی کوردستان، هەوڵی دا خۆی بسووتێنێ Next →\nکرماشان؛ زەوت کردنی دووبارەی مەڕوماڵاتی خاوەن ئاژەڵان لە لایەن حکوومەتی ئێرانەوە\nدار بەڕووەکانی بانە لە ئاگردا دەسووتێن\nشنۆ؛ بانگهێشت، دەستبەسەری و لێپرسینەوەی حەوت هاوڵاتی\nگواستنەوەی دوو هاوڵاتی لە گرتووخانە ئەمنییەکانی ئێرانەوە بۆ زیندان\nتەقینەوەی مین/لێکپرژانی ژیان لەڕۆژهەڵاتی کوردستان درێژەی هەیە


Aztec Distributions for General Trading\n+964 770 152 4714\nکۆمپانیای AZTEC، کە بارەگا سەرەکییەکانی دەکەوێتە شاری سلێمانی لە هەرێمی کوردستان - عێراق، بە یەکێک لە گەورەترین کۆمپانیا بازرگانییەکانی فرۆشتنی بەدەستە و هەمەچەشنی لە بەرهەمی براندە جیاوازەکان هەژمار دەکرێت. AZTEC پێک دێت لە سێ بەش کە هەریەکانی گرنگی بە بازاڕێکی دیاریکراو دەدات، بەشەکانیش بریتیین لە بەرهەمە خۆراکییەکان، بەرهەمەکانی جوانکاری و ئارایشت.\nکۆمپانیای AZTEC دابەشکەری براندەکانی بەرهەمە جوانکارییەکان و خۆراکییەکانە لە ناوەوە و دەرەوەی عێراق. ئامانجمانە کە بەرهەمەکان دابینبکەین لەسەر بنەمای میتۆدێکی وێناکاریی. ئێمە باشترین خزمەتگووزاری و هاوبەشییەکی دڵسۆزانەت پێشکەش دەکەین.\nکۆمپانیای AZTEC دەیەوێت ببێتە پێشەنگی کۆمپانیاکانی دابەشکردن و بازاڕکردن لە سەرانسەری بازاڕی عێراقدا و لەبواری بەرهەمەکانی جوانکاری و بەرهەمە خۆراکییەکاندا\nکۆمپانیای AZTEC پیشەگەرییانە کاردەکات بۆ بەدەستخستنی خزمەتگووزاری و بەرهەمی کواڵتی بەرز بۆ کۆی عێراقییەکان و بەپێی بەرزترین پێوانە جیهانییەکان\nئاکار بەشێکی جیانەکراوەیە لە کاری AZTEC. پابەندیی بە کڕیارەکانمان و هاوبەشەکانمان و کۆمەڵگاوە پرەنسیپی سەرەکی کارکردنمانە.\nپەیوەستبوون بە کارمەندەکانمانەوە: لەڕێگەی مامەڵەکردن لەگەڵ کارمەندان بەوپەڕی ڕێز و پێزانینەوە وە هەروەها بە سەتەبەرکردنی یەکسانی و گەشەکردنەوە.\nپەیوەستبوون بە کۆمەڵگاوە: لەڕێگەی بەدەستخستنی بەرهەم و خزمەتگووزاری تەندرووست و لەڕێگەی کەناڵە ڕاستەکانەوە هەتاوەکو زامنی باشترین کواڵتی بکەین.\nپەیوەستبوون بەهاوبەشەکانمانەوە: لەڕێگەی پەیوەندییەکی ڕوون و تەندرووست و پاڵپشتیکردنی یەکدی بۆ بەدیهێنانی زۆرترن قازانجی هاوبەش. هەوڵ دەدەین بۆ بەدیهێنانی بەرزترین پێوانەکان لە کواڵتیدا ئەویش بەکارکردنمان لەگەڵ هاوبەشە بازرگانییەکانماندا.\nکۆمپانیای AZTEC پابەندە بە بەجێهێنانی کۆی ئەرکەکانی بەشێوەیەکی ورد و درشت و پیشەگەرییەوە و لەکاتی گوونجاوی خۆیدا و بە بەرزترین کواڵتی\n- لێکۆڵینەوەی بازاڕ.\n- تۆمارکردنی کۆمپانیای بەرهەمهێن و بەرهەمەکانی.\n- کۆگاکردن و دابەشکردن.\n- چالاکییەکانی بازاڕکردن و فرۆش.\n- پایوەندیکردن بە خاوەن بڕیارەکانەوە\n- شیکارکردن بۆ داخوازی لەسەر هەر بەرهەمێک لە بەرهەمەکانت\n- لێکۆڵینەوەکردن لەسەر بەرهەمە هاوتا و لێکچووە کێبڕکێکەرەکان لەبازاڕدا\n- لێکۆڵینەوەی مەیدانی بۆ دابینکردنی زۆرترین بەرهەم (پڕکردنەوە ، جیاوازیی بەرهەمەکان ، دانانی هێما)\n- ئامادەکردنی ستراتیجییەتی بازاڕکردن\n- خەمڵاندنی تێچووەکانی خستنەناوبازاڕی بەرهەماکانت\nلەتۆڕە کۆمەڵایەتییەکان لەگەڵمان بمێنەوە تا ئاگاداری نوێترین هەواڵ و چالاکییەکانمان بیت.\nمافەکان پارێزراون. درووستکراوە لەلایەن Meta Solutions


کوردستان ئەزموونێکی سەرکەوتووی حوکمڕانی لە ڕۆژهەڵاتی ناڤین - مجلة معارج\nکوردستان ئەزموونێکی سەرکەوتووی حوکمڕانی لە ڕۆژهەڵاتی ناڤین\nلەگەڵ ئەوەی دەوڵەت دەسەڵاتێکی سیاسی خاوەند سەروەریە و لە هەرێمێکی جوگرافی دیاریکراو کاروباری گشتی بەڕێوەدەبات، دەبینین دانیشتوانەکەی بە پێی یاسا و سیستەمی دیاریکراو پابەندی دەبن.\nهەرێمی كوردستان وەکو مۆدێلێکی سەرکەوتوو لە ناوچەکە لە بنەڕەتدا باوەڕی بە بنەماکانی دیموکراسی و فرەیی و ڕای جیاواز هەیە.\nحکومەتی هەرێمی کوردستان بە پێی تواناکانی کار دەکات لە پێناو جێ بەجێکردنی دادپەروەری و یەکسانی و ڕێزگرتن لە مافەکانی مرۆڤ، لە هەمان کاتدا شەونخوونی دەکات لە پێناو خۆشگوزەرانی هاوڵاتیانی هەرێم تاوەکو ئایندەیەکی گەشاوەتر پێشوازییان لێ بکات، بەو شێوەیە حکومەت دەتوانێ زاڵ بێت بەسەر سەرجەم ئەو بابەتە نەرێنیانەی کە دەبنە لەمپەر لە بەردەم هەنگاوەکانی، ئەوەش خزمەتێکی مەزن و بێ وێنە بە گەل دەگەیەنێت.\nهەرێمی کوردستان بە سیاسەتی حەکیمانەی سەرکردایەتی سیاسی مەبەستیە هاوشێوەیەی دەوڵەتێکی هاوچەرخ کار بۆ دەوڵەتی هاوڵاتی بکات، کە تیایدا تاکەکان بە یەکسانی لەناو ماف و ئەرکەکانیان ژیان بەسەر بەرن و ئەم قەوارەیە ببێت بە دەوڵەتی دامەزراوەکان و جیاکردنەوەی دەسەڵاتەکان و دەستاودەستکردنی دەسەڵات بە شێوەیەکی ئاشتیانەی ڕەها، پشبەست بە هێز و ویستی جەماوەر و لە ڕێگەی سندووقی هەڵبژاردنەکان.\nڕاستیەکانی مێژووی نوێی مرۆڤایەتی جەخت لەو ڕواڵەتە دەکەنەوە، کەوا پێویستە کار بۆ دیزاینکردن و بەهێزکردنی تواناکانی ناسنامەی نیشتمانی یەكگرتوو بکرێت لە پێناو کۆمەڵگەیەکی یەك دەست، وەکو بنەمایەکی بنەڕەتی بۆ سەرجەم قۆناغەکان و پرۆسەکانی بنیادنانی دەوڵەتی هاوچەرخ.\nئەگەر وڵاتە یەکگرتووەکانی ئەمریکا بە نموونە بهێنینەوە، دەبینین چۆن دەستپێشخەری کردووە لە داهێنان و درووستکردنی ناسنامەیەکی نەتەوەیی بۆ ئەمریکیەکان. بەو جۆرە ئەمریکا گەورەترین فرەیی و جیاوازی مرۆیی لە باوەش گرتووە و لە ناو یەك پێکهاتەی یەکگرتوو و ڕێکخراو جیاوازیەکانی کۆکردۆتەوە بەمەبەستی دەستەبەرکردنی بەرژەوەندیە باڵاکانی ئەو وڵاتە.\nبەهەمان شێوەی ئەمریکا دەکرێ باس لە میللەتی ژاپۆن و بەریتانیا و فەرەنسا و مالیزیا و … بکرێت.\nبەهرەمەندی ناسنامەی نیشتمانی یەکگرتوو بریتیە لە توانا شاراوەکان بۆ گۆڕینی فرەیی و فرەڕەنگی سروشتی کۆمەڵگە بۆ سامانی نیشتمانی لە پێناو پەرەپێدان و بووژانەوەی کۆمەڵگە و گۆڕینی ئالنگاری و ململانێیە لایەنە دژبەرەکان بۆ هێزێکی ڕێکخراو تا نیشتمانێکی یەکگرتوو بەرهەم بهێنرێ.\nبەو شێوەیە کۆمەڵگە وەکو دوڕگەیەکی دابڕاو و هەڵگری بەرژەوەندی تایبەت بە خۆی، کە ناتەبایە لەگەڵ بەرژەوەندی لایەنەکانی تر و لە ململانێی نەرمەوە پەنا بۆ ململانێی ڕەق دەبات، ئینجا بە شێوەیەکی ڕووخێنەر بنەماکانی کۆمەڵگە وێران دەکات.\nناسنامەی نیشتمانی کۆمەڵگە لە زمان و میراتی مێژووی کۆمەڵگە و بەها سەپێندراوەکانی پێک دێت، بێجگە لە ڕوانین و ئامانجەکانی بۆ ئایندە.\nدیاردەی بنیادنان و بەهێزکردنی تواناکانی ناسنامەی نیشتمانی چەند هێمایەك لە خۆ دەگرێ، لەوانە دانبێنانی تەواوی دەوڵەت بە ئازادی ئاینی و کولتوورە جیاوازەکان و ڕەخساندنی ئازادی بێ سنوور بۆ سەرجەم هاوڵاتیان، تا بتوانن ئازادانە هەر پلە و پۆستێ، بەتایبەتی پۆستی باڵا، لە بوارە جیایاکانی ژیانی مەدەنی و سەربازی و داد بە پێی لێهاتووی و کارامەیییان لە ڕووی پیشەیی بەدەست بهێنن ، بەو جۆرەی ستاندار و باوە لە جیهان.\nناسنامەی نیشتمانی یەکگرتوو دەتوانێ ببێت بە دیوارێکی پۆڵایین لەبەردەم هەر هەوڵێکی دەرەکی، کە مەبەستی بێت یەكڕیزی و یەکگرتوویی و بەهێزی کۆمەڵگە لە ڕێگەی دەروازەی کەمینەکان تێک بدات.


سبەینێ دووهەمین خولی پێشانگای نێودەوڵەتی سلێمانی بۆ كتێب، بەدروشمی (كتێب هاوڕێی بەردەوامە) دەكرێتەوە و زیاتر لە 350 كۆمپانیا و 15 وڵاتی بیانی بەشداری دەكەن، بەڕێوەبەری پەیوەندییەكانی كۆمپانیای ئەتلەس ئەسیل و پێشانگای سلێمانی نێودەوڵەتی-یش رایدەگەیەنێت، پێشانگاكە بۆ سلێمانی و كوردستان زۆر گرنگە.\nئەمڕۆ سێ شەممە 17-11-2020، لەناو بینای ژووری بازرگانی و پیشەسازی سلێمانی كۆنگرەیەكی رۆژنامەوانی ئەنجامدرا دەربارەی كردنەوەی دووهەمین پێشانگای كتێب لە سلێمانی و بەڕێوەبەری پەیوەندییەكانی كۆمپانیای ئەتلەس ئەسیل و پێشانگای سلێمانی نێودەوڵەتی رایگەیاند: كردنەوەی پێشانگاكە زۆر گرنگە و جوڵەیەكی گەورە دەخاتە بازاڕی شاری سلێمانی و كوردستانەوە و دەیان هەزار میوانی بیانی بەشداری تێدا دەكەن.\nپێشتریش ئەریوان سیوەیلی بەڕێوەبەری بەڕێوەبەرایەتی راگەیاندن و چاپ و بڵاوكردنەوەی سلێمانی بە PUKmedia ی راگەیاندبوو: بەچاودێریی ژووری بازرگانی و پیشەسازی سلێمانی، كۆمپانیای ئەتڵەس ئەسیل دووهەمین خولی پێشانگای نێودەوڵەتی سلێمانی بۆ كتێب، بەدروشمی (كتێب هاوڕێی بەردەوامە) دەكرێتەوە و تێیدا ڕێوشوێنەكانی خۆپارێزی جێبەجێ دەكرێن.\nراشیگەیاند: لەڕووی تەندروستییەوە تەواوی ئەو رێنماییانەی بەڕێوەبەرایەتی تەندروستی سلێمانی داوای دەكات لەناو پێشانگاكەدا جێبەجێ دەكرێت تا هاووڵاتیان سەلامەتبن و پارێزراوبن لە هەمو جۆرە بەركەوتن و تووشبوون بە ڤایرۆسی كۆرۆنا.\nپێشانگای نێودەوڵەتی سلێمانی بۆ كتێب لە 18-11 بۆ 27-11، لەناو بینای پێشانگای نێودەوڵەتی لە تاسڵوجە و لەسەر رووبەری 10 هەزار مەرتر چوارگۆشە دەكرێتەوە و زیاتر لە 350 كۆمپانیا و 15 وڵاتی بیانی تیایدا بەشدارن.\nلینكی یارمەتیدەر بۆ بینینی كۆنگرە رۆژنامەوانییەكە.......


ڕاپۆرتی وه‌زاره‌تی ده‌ره‌وه‌ی ئامریكا سه‌باره‌ت به چالاكییه تێرۆریستیه‌كانی ڕژیمی كۆماری ئیسلامی له ده‌ره‌وه‌ی ئێران و بێ سنووری دڵڕه‌قییه‌كانی ئه‌و ڕژیمه | Roji Kurd ڕۆژی کورد\nHome ڕۆژهه‌ڵاتی ناوه‌ڕاست ئێران ڕاپۆرتی وه‌زاره‌تی ده‌ره‌وه‌ی ئامریكا سه‌باره‌ت به چالاكییه تێرۆریستیه‌كانی ڕژیمی كۆماری ئیسلامی له...\nوته‌بێژی وه‌زاره‌تی ده‌ره‌وه‌ی ئامریكا له ڕاپۆرتێكی نوێدا ئاماژه‌ی به چالاكییه تێرۆریستییه‌كانی ڕژیمی كۆماری ئیسلامی له ده‌ره‌وه‌ی ئێران كردووه و به سه‌ره‌نجدان به وته‌كانی مایك پۆمپێئۆ وه‌زیری كاروباری ده‌ره‌وه‌ی وڵاته‌كه‌ی ئه‌ڵێت: دڵڕه‌قی و بێ به‌زه‌یی و بێ ڕه‌وشتی ڕژیمی ئێران هیچ سنوورێكی نێوده‌وڵه‌تی ناناسێت.\nمۆرگان ئۆرتێگاس، وته‌بێژی وه‌زیری ده‌ره‌وه‌ی ویلایه‌ته یه‌كگرتووه‌كانی ئامریكا له ڕاپۆرتێكی نوێدا كه سه‌ر له به‌یانی ڕۆژی شه‌ممه ڕێكه‌وتی ٢٣ی ئایار بڵاو كرایه‌وه ئاماژه‌ی به چالاكییه تیرۆریستییه‌كانی ڕژیمی كۆماری ئیسلامی بۆ چاوه‌دێری له سه‌ر دژبه‌ران و به‌رهه‌ڵستكارانی له ده‌ره‌وه‌ی وڵات و تێرۆری دژبه‌رانی و هه‌روه‌ها به‌رنامه داڕشتن بۆ هێرشه تێرۆریستییه‌كانی ئه‌و وڵاته له وڵاته جیاوازه‌كانی دونیا كردووه. به پێی وته‌كانی وته‌بێژی وه‌زاره‌تی ده‌ره‌وه‌ی ئامریكا دیپلۆماته تێرۆریسته‌كانی ڕژیمی كۆماری ئیسلامی په‌یتا په‌یتا و به مه‌به‌ستی نیازی خراپه‌ی جۆراوجۆر له ده‌ره‌وه‌ی وڵات ده‌ستیان تێوه‌رداوه سه‌ره‌ڕای ئه‌وه‌ی كه فه‌رمانی ده‌سبه‌سه‌ركرانه‌كان، و لێكۆڵینه‌وه دادوه‌ریی و جه‌ناییه‌كان و ده‌رئه‌نجامی لێكۆڵینه‌وه‌كانی ده‌زگا زانیارییه‌كانی وڵاتانی ده‌ره‌وی ئێران ئه‌و ڕاستییانه‌یان سه‌لماندووه.\nبه پێی ئه‌م ڕاپۆرته ڕژیمی كۆماری ئیسلامی تا ئێستا نزیك به ٣٦٠ پڕۆسه‌ی تێرۆری ئامانجداری له زیاتر له ٤٠ وڵاتی دونیا به ئه‌نجام گه‌یاندووه. له‌وانه و له به‌شێك له‌م ڕاپۆرته‌دا باس له عه‌لی فه‌لاحییان وه‌زیری پیشووی ده‌زگای زانیاری ڕژیمی ئێران و كۆرته‌یه‌ك له چالاكییه تیرۆریستییه‌كانی ناوبراو كراوه و ئاماژه به‌وه‌ش كراوه كه ده‌وڵه‌تی ئامریكا ڕێكه‌وتی ٢٠ی ئایار ناوبراوی به هۆی له ژێرپێنانی ئاشكرای مافی مرۆڤ و كوشتن و تێرۆری به‌رهه‌ڵستكاران و دژبه‌رانی ڕژیم به لیسته‌ی گه‌مارۆ نێوده‌وڵه‌تییه‌كان زیاد كردووه.\nله درێژه‌دا و به پێی وته‌كانی خاتوو ئۆرتێگاس كاره‌سات بارترین چالاكی وه‌پاڵدراوی ناوبراو هێرش بۆ سه‌ر ناوه‌ندی یه‌هودییه‌كان له ولاتی ئارژانتین له ساڵی ١٩٩٤ی زایینی دا باس كراوه كه له ده‌رئه‌نجاكی ئه‌و هێرشه تیرۆریستییه‌دا سه‌رجه‌م ٨٥ كه‌س كوژراوی لێكه‌وته‌وه و پۆلیسی نێوده‌وڵه‌تی ئینته‌رپۆل له ساڵی ٢٠٠٧ی زایینیدا به فه‌رمیی فه‌رمانی لێكۆڵینه‌وه و به‌دواكه‌وتنی دۆسیه‌ی ناوبراو و چوار كه‌سی دیكه‌ی ڕاگه‌یاند و فه‌رمانی به‌دواداچوونی بۆ ناوبراو و هاوڕێیانی ده‌ركرد.\nوه‌زاره‌تی ده‌ره‌وه‌ی ئامریكا له درێژه‌دا باسی له كه‌ڵك وه‌رگرتنی كۆماری ئیسلامی له دیپلۆمات تێرۆریسته‌كانی خۆی له ده‌ره‌وه‌ی وڵات كرد بۆ به‌كارهێنانی كرده‌وه‌ی نه‌شیاوی تێرۆریستی له ده‌ره‌وه‌ی ئێران و باسی ئه‌وه‌ی كردووه كه تا ئێستا چه‌ندین فه‌رمانی ده‌سبه‌سه‌ركردن بۆ دیپلۆماته‌كانی ئێران ده‌ركراوه. له كۆتایی ئه‌م ڕاپۆرته‌دا وه‌بیر هێنراوه‌ته‌وه كه ڕژیمی كۆماری ئیسلامی جگه له تێرۆری دژبه‌رانی سیاسی، ڕێبه‌ران و چالاكانی نه‌ته‌وه‌یی و ئایینی و ده‌سه‌ڵاتدارانی ده‌وه‌ڵه‌ته بیانییه‌كان، به چه‌شنێكی به‌رچاو و له ڕاده به‌ده‌ر ڕۆژنامه‌نووسان و چالاكانی كۆمه‌ڵگای مه‌ده‌نی دانیشتووی ده‌ره‌وه‌ی وڵاتی كردووه‌ته ئامانج و گوشاره‌كانی بۆ سه‌ر ئه‌و چینه‌ی كۆمه‌ڵگای مه‌ده‌نی زۆرتر له جاران زیاد كردووه.\nPrevious articleجه‌ژنی ڕه‌مه‌زان و كۆتایی مانگی پیرۆزی ڕه‌مه‌زان له هه‌موو كوردستانیان و ئیمانداران پیرۆز بێت\nNext articleنزیكبوونه‌وه له ده‌سپێكی پرۆسه‌ی یه‌كگرتنه‌وه‌ی هه‌ر دوو لایه‌نی حیزبی دێموكرات


🔤 بنیشت واژەل واصطلاهەل\n📅 زمان اضافه کردن Feb 2 2013 12:08AM\nپێناسی رێزمانی: ... پێناسی واتایی: ... رستە: ... [ فرەتر(ویشتر)... 👁] ✖ ✖ ✖ 0 0 ✔ 62% ✍ هـ.ب. 2-2-2013 0:08:18\n🔤 بنێشت واژەل واصطلاهەل\n... [ فرەتر(ویشتر)... 👁] ✖ ✖ ✖ 0 0 ✔ 72% ✍ هـ.ب. 10-1-2011 14:28:21\n🍛 بنێشتی کوردی هووآردەنیەل کؤردی\n📅 زمان اضافه کردن Feb 22 2010 3:49PM\n👁 اێ بەخشە 9,741 گل سئرکریائە(دێینە)\nئەم بنێشتە رەنگی سپییە و لە دارەبەن دەردەهێندرێت. [ فرەتر(ویشتر)... 👁] ✖ ✖ 0 0 ✔ 80% ✍ هـ.ب. 22-2-2010 15:49:12\n🔤 بنێشتی کوردی واژەل واصطلاهەل\n👁 اێ بەخشە 6,332 گل سئرکریائە(دێینە)\n... [ فرەتر(ویشتر)... 👁] ✖ ✖ 0 0 ✔ 82% ✍ هـ.ب. 10-1-2011 14:30:03\n🔤 تەسبیح - تەزبیح واژەل واصطلاهەل\n👁 اێ بەخشە 6,915 گل سئرکریائە(دێینە)\n... [ فرەتر(ویشتر)... 👁] ✖ ✖ 3 3 ✔ 92% ✍ هـ.ب. 10-1-2011 14:29:34\n🔤 داربنێشت واژەل واصطلاهەل\n👁 اێ بەخشە 2,115 گل سئرکریائە(دێینە)\n🔤 دارەبەن واژەل واصطلاهەل\n👁 اێ بەخشە 4,839 گل سئرکریائە(دێینە)\n... [ فرەتر(ویشتر)... 👁] ✖ ✖ 0 0 ✔ 82% ✍ هـ.ب. 10-1-2011 14:28:21\n🔣 دارەبەن گوناگون\n👁 اێ بەخشە 5,071 گل سئرکریائە(دێینە)\nداروەن، داربنێشت، دابەنشت، دارجاچکە، دارقسقەوان، د [ فرەتر(ویشتر)... 👁] ✖ ✖ 0 0 ✔ 78% ✍ هـ.ب. 25-5-2011 10:51:25\n📖 دارەبەن یان قەزوان مەقاڵەل گؤجەر\n📅 زمان اضافه کردن Sep 4 2014 8:38PM\n👁 اێ بەخشە 12,638 گل سئرکریائە(دێینە)\nدارەبەن یان قەزوان Pistacia khinjuk، لەخێزانی Anac [ فرەتر(ویشتر)... 👁] ✖ ✖ 0 0 ✔ 82% ✍ هـ.ب. 4-9-2014 20:38:12


هێرمان مێلفل و مۆبی دیك - بنکەی روناکبیریی گەلاوێژ :: Gelawej\nڕەبیع جابر - و. لە عەرەبییەوە: شوان ئەحمەد\n"هێرمان مێلفل" دوای بڵاوكردنەوەی (مۆبی دیك) چل ساڵ ژیا، تۆ بڵێی هەموو ئەو ساڵانەی بە نائومێدی و دڵشكاویی بە ڕێ كردبێت؟\nڕۆمانی (مۆبی دیك) بۆ یەكەمجار لە پاییزی ساڵی 1851 كەوتە بەردەستی خوێنەران. "بۆرخیس" جارێكیان نوسی بووی لە زستانی 1851 چاپكراوە. تۆبڵێی بەهەڵەدا چووبێت؟ یەكەمجار لە لەندەن بەناوی (نەهەنگ)و لەسێ بەرگدا بڵاوكرایەوە..\nئەو وەشانخانە ئینگلیزیەی "ڕیچارد بێنتلی" خاوەنی بوو، لە 18/تشرینی یەكەمی/1851 كتێبەكەی خستە بازاڕەوە. دوای كەمتر لە مانگێك‌و لە 14/تشرینی دووەمی/1851 چاپە ئەمەركیەكەشی لەلایەن خانەی وەشانی (هاربەر)وە لە نیویۆرك بڵاوكرایەوە. ڕۆژنامەكانی بەریتانیا بەگشتی هێرشیان كردە سەر ڕۆمانەكەو چەند ڕەخنەگرێكیش، "هێرمان مێلفل" یان بەشێت و وێت دایە قەڵەم. یەك لەو ڕەخنەگرانە ئاماژەی بۆ هەڵەیەكی زەق و زۆپ لە ڕۆمانەكەدا كردبوو: (حیكایەتخوان لە كۆتایی كتێبەكەدا دەمرێت).\nئەو پیاوەی چیرۆكی كاپتن و نەهەنگی سپی و كەشتیەكەمان بۆدەگێڕێتەوە، چۆن دەمرێت؟ وەڵامی ئەوەمان لە چاپە ئەمریكیەكەدا دەسگیردەبێت، نەك لە چاپە ئینگلیزیەكەیدا. چاپە ئینگلیزیەكەی (چاپەكەی بنتلی) لاپەڕەیەكی كەمە. ئەو لاپەڕەیە لە چاپە ئەمریكییەكەیدا (چاپی هاربەر)دا هەیەو ئەوەی تێدایە كە "ئیسماعیل"ی حیكایەتخوان، لە نوقوم بوونی كەشتیەكە قوتاری دەبێت. تۆبڵێی دواتر "مێلفل" ئەو لاپەڕەیەی بۆ ڕۆمانەكەی زیادكردبێت؟\nڕۆژنامە بەریتانیەكان بەر لەكۆتایی تشرینی یەكەمی 1851، پەلاماری ڕۆمانەكەیاندا. ئەو ڕەخنەگرانە چۆن توانیان ڕۆمانێكی وا دور و درێژ لەو ماوە كورتەدا بخوێننەوە؟ ئەوە پرسیارێكی زیادەیە. بەكورتیەكەی ڕەخنەگرانی ئینگلیز بەگشتی، ئەو ڕۆمانەی "مێلفل"یان بەدڵ نەبوو. سەرەوەختێكیش بەچەند هەفتەیەك دوای ئەوە لە نیویۆرك ڕۆمانەكە چاپكرا، هەمان شت دوبارەبووەوە و ڕۆژنامە ئەمریكیەكانیش بەخراپ كەوتنە باسكردنی.\nئەوە شەشەمین ڕۆمانی "هێرمان مێلفل" بوو. لەنێوان ساڵانی 1840 بۆ 1850، پێنچ ڕۆمانی دیكەی بڵاوكردبووەوە. دوای (مۆبی دیك)یش، ڕۆمانی دیكە بڵاودەكاتەوە. حەوتەم ڕۆمانی "ڕیچارد بێنتلی" بۆی چاپ ناكات، چونكە دوای (نەهەنگ) پەیوەندی نێوانیان تێك دەچێت. (هاربەر) حەوتەمین ڕۆمانی "مێلفل" چاپ دەكات، هەروەها بریكارەكەی (هاربەر) لە لەندەن ڕۆمانەكە لەوێش چاپ دەكاتەوە.\nنامەكانی "هێرمان مێلفل" لەگەڵ خاوەنی وەشنخانەكاندا، پەیوەندی خۆی بەوانەوە ئاشكرادەكات. "ڕیچارد بێنتلی" لەنامەیەكدا بۆ "مێلفل" دەڵێت: (ئامادەم ڕۆمانی حەوتەمت بۆ چاپ بكەم، بەڵام بەمەرجی لابردنی هەندێ بڕگە و پەرەگراف). چونكە پێیوایە لابردنی هەندێ پەرەگراف لە ڕۆمانی پێشوتری (ڕۆمانی مۆبی دیك)، خزمەتی گەورەی بەتێكستەكە دەكرد. لەپاڵ ئەوانەشدا داوا لە "مێلفل" دەكات خەیاڵی دیسپلین بكات. بەمجۆرە پەیوەندی نێوانیان كۆتایی دێت.\nهاوكات پەیوەندیی لەگەڵ (هاربەر)ی ئەمریكیشدا زۆر ناخایەنێت. ئەو خانەیە ساڵی 1852 حەوتەم ڕۆمانی بۆ چاپدەكات‌و ئیدی وازی لێدێنێت. هەشتەمین ڕۆمانی كە لە ساڵی 1855 چاپی دەكات، وەشانخانەیەكی دیكە بڵاوی دەكاتەوە. لەگەڵ نۆیەم ڕۆمانیدا 1857، ناچاردەبێت بەدوای وەشانخانەیەكی تازەدا بگەڕێت.\nشایەنی باسە تا ئەوكاتە "هێرمان مێلفل" تەمەنی گەشتبووە چل ساڵ. دوای ئەوە دەست بەشیعرنوسین دەكات و دەبێتە شاعیر. لەخانەی چاپ و بڵاوكردنەوە بچوكەكانداو بەپارەی گیرفانی خۆی، شیعرەكانی چاپ دەكات. ئیدی بەدرێژایی ژیانی هیچ ڕۆمانێكی دی بڵاوناكاتەوە.\nلەتەمەنی سی و دووساڵیدا (مۆبی دیك) چاپ دەكات‌و ئەوەش شەشەمین ڕۆمانی دەبێت. ئایا خوێنەر ناوی ڕۆمانەكانی دیكەی دەزانێت؟ مێژوونوسانی ئەدەب بەدرێژایی سەدەی بیستەم، وێنەیەكی ئەندێشەیی خەمناكیان لەسەر ژیانی "هێرمان مێلفل" بڵاوكردۆتەوە. ئایا دەتوانین لەمڕۆدا ئەو وێنەیە بەوێنەیەكی خەیاڵی دیكە قەرەبووبكەینەوە؟\nئەو وێنە باوەی لەسەر "مێلفل" هەیە تا ئێستا، زۆرێكی زۆر لە ئەدیبانی وەك: "لۆرنس و فۆرستەر و تۆماس مان و بۆرخیس و ئۆستەر"، باوەڕییان پێیەتی‌و هەر ئەو وێنەیەشە بەدرێژایی تەواوی سەدەیەك ژیاننامەنوسەكانی وەك: "ڕیمۆند ویڤەر و جۆن فریمان و لویس مامفۆرد و گاری لیدیاو لیۆن هاوەرد و تەنانەت لۆری ڕۆبرتسۆن- لۆران و هێرشڵ باركەر و ئەندرۆ دلبانكۆ"، پشتڕاستیان كردۆتەوەو وەك ڕاستیەكی حاشاهەڵنەگر نیشانیان داوە.\nوێنەی "مێلفل" لای ئەوان، وێنەی نوسەرێكی نائومێدو تێكشكاوە. ئەوکەسەیە لەتەمەنێكی زۆر زووەوە دەست بەنوسینی ئەدەب دەكات و دەسپێكی كارەكانیشی ڕۆمان نوسین دەبێت. یەكەمجار سەركەوتوو دەبێت‌و پاشان توشی گۆبەنددەبێت. یەكەم شكستی لەگەڵ (مۆبی دیك)دا دەست پێدەكات. ڕەخنەگران پەلاماری دەدەن‌و خوێنەرانیش لێی دەتەكنەوە. خانەی چاپ‌و بڵاوكردنەوەكان دەست بەرداری دەبن. واز لە ڕۆماننوسین دێنێت.\nلە هاوسەرەكەی جیادەبێتەوە، دوو كوڕی لەدەست دەدات: (یەكێكیان خۆی دەكوژێت‌و دووەمیان دوور لە ماڵی خۆیان سەردەنێتەوە).\nدەپرسن ئەی خۆی چۆن دەژیا؟ فەرمانبەری دایرەی گومرگ بوو لەشاری نیویۆرك. نۆزدەساڵ لەوێدا دەمێنێتەوەو پاشان خانەنشین دەكرێت. چەند ساڵێك دوای ئەوەو لەتەمەنی 72ساڵیدا كۆچی دوایی دەكات. لەو ساڵانەدا كەسێكی نەخۆش و پەككەوتەو گومناو دەبێت‌و ڕۆمانەكانیشی كەس لێیان ناپرسێت.\nدوای چەند دەیەیەك نێوبانگ پەیدادەكات. لەساڵی 1891 دەمرێت. لەدوای یەكەم جەنگی جیهانی‌و پاش ئەوەی ساڵی 1924 جارێكی دی چاپدەكرێتەوە، (مۆبی دیك) خوێنەری تازەی بۆ پەیدادەبێت.\n"بۆرخیس" تێبینی ئەوەی كردووە كە چاپی یازدەهەمینی (بریتانیكا-1911)، بەچەند دێڕێكی كورت باسی "مێلفل" دەكات. لەوێدا "بۆرخیس" سۆراخی "مێلفل" دەكات، دەیبینێت و نایبینێت. تۆبڵێی نائومێدی دایگرتبێت، سەروەختێك ئەو چەند دێڕە كورتەی دەربارەی خاوەنی (مۆبی دیك) خوێندۆتەوە؟\nئەمریكا خاوەنی شارگەلێكی گەورەو دانیشتوانێكی بێشومارو وەشانخانەی سەرشێتەو هەموو ئەوانەش، "مێلفل"یان بیربردۆتەوە. "بۆرخیس" بیرمان دەخاتەوە كە "ئەدگار ئالان پۆ"ش بەهەمان دەردچووە.\nلە (شاری شوشە)دا "پۆل ئۆستەر"، ئەو وێنە خەمگینەی "مێلفل" دێنێتەوە بەرباس. سەروەختێك حیكایەتخوان لەشەقامەكانی نیویۆركدا پیاسەدەكات، خەیاڵی بەلای ئەو وێنەیدا دەچێت كە لەساڵانی ڕابردوودا دەربارەی "مێلفل" خوێندویەتیەوە‌و لە مێشكیدا چەسپیووە: (پیرەمێردێكی كەم دوو لە فەرمانگەی گومركی شاری نیویۆرك كاردەكات، بێ خوێنەر و فەرامۆشكراو). وێنەی ئەو نوسەرە پیرەمێردە- بێدەنگ و فەرامۆشكراوە-، وێنەیەكە خوێنەرانی "مێلفل" پێی ئاشنان، لەوكاتەوەی كە لەنیوەی دووەمی سەدەی بیستەمەوە جارێكی دی ناوی هاتەوە ناو ناوان.\nئەڵبەتە زۆرێكی زۆریش لە فەرهەنگە ئەدەبیەكان، هەمان شت لەسەر ژیانی ئەو دەڵێنەوە. ئەو وێنەیە بەهۆی دووبارەبوونەوەی بەردەوامیەوە، بۆتە هەقیقەتێك و نكوڵی لێناكرێت. پرسیاری ئەم نوسینەی ئێمە ئەوەیە: (ئایا ئەوە وێنەیەكی ڕاستەقینەیە؟).\n"هێرمان مێلفل" دوای بڵاوكردنەوەی (مۆبی دیك) چل ساڵ ژیا، تۆبڵێی هەموو ئەو ساڵانەی بەنائومێدی و دڵشكاویی بەڕێكردبێت؟ خەڵك و خوای سەدەی بیستەم و لەژێر كاریگەری ئەو سەركەوتنە تازەیەی ڕۆمانی (نەهەنگ) لەو قۆناغەدا بەدەستی هێنا، ژیانی "هێرمان مێلفل"یان تراژیدی تركرد، ئەوەش بۆخۆی شتێكی سروشتیە.\nكەوابێ "بۆرخیس" ژیانی "مێلفل" بەو جۆرە ناخوێنێتەوە كە لەنێوان ساڵانی 1819بۆ 1891 گوزەراندویەتی، بەڵكو بەوچەشنە ژیانی ئەو دەخوێنێتەوە وەك ئەوەی خۆی دوای چەند دەیەیەك‌و لە بۆینس ئایرس پاڵی لێداوەتەوە، ئەندێشەی كردووە. واتە ئەو وەها ژیانی "هێرمان مێلفل" دەخوێنێتەوە، وەک ئەوەی خاوەنی (مۆبی دیك) چركەساتێكی لە داهاتووبینیبێت (بۆنمونە ساڵی 1925 یان ساڵی 1935)و سەركەوتنی ڕۆمانەكەی دوای لەدنیا دەرچونی بینیبێت‌و پاشان گەڕابێتەوە بۆ فەرمانگەی گومرگ لە نیویۆرك و ڕەنجەڕۆ و نائومێد هەڵتروشكابێت (بۆ نمونە ساڵی 1874 یان 1884).\nخەڵك و خوای سەدەی بیستەم پێیانوایە "مێلفل" وێران بووە، سەروەختێك ئەوشتانەی خوێندۆتەوە كە لەتشرینی یەكەمی ساڵی 1851 لە ڕۆژنامەكانی شاری لەندەندا سەبارەت بەڕۆمانی (مۆبی دیك) نوسراون. هەندی بڕگەو پەرەگرافی ئەو نوسینانە هەن و لەو ویبساتیانەدا بڵاوكراونەتەوە کەتایبەتن بە "هێرمان مێلفل"و خوێنەران دەتوانن بەسەریان بكەنەوە.\nبارانی پایز دەبارێت‌و بەم زوانە سارتردەكات. لەماڵە لادێیەكەیدا "مێلفل" كۆتایی ساڵ دەبینێت. وتارگەلێكی نوێ لە ڕۆژنامەكانی نیویۆركدا بڵاودەبنەوەو ئەوانەشی لەڕێی پۆستەوە پێدەگات. وتارانەش هەر دژی كتێبەكەی ئەو نوسراون. ستایشی كتێبگەلێكی قۆڕ دەخوێنێتەوەو لەگەڵیشیدا، چاو بەو نوسینانەدا دەگێڕێت كە سەركۆنەی (مۆبی دیك) دەكەن.\nبەهاری ساڵی 1852 دێت‌و زریان و ڕەشەبا نامێنێ و بەفر دەتوێتەوە. سەردرەختەكان پڕدەبن لە باڵندە. گژوگیاو گوڵ و خۆرێكی درەوشاوە. مانگاكان دێنەدەرێ‌و چێڵەكانیش لەشیان قورس دەبێت‌و خوێ دەخۆن. "مێلفل" سەیری ئەو هەورانە دەكات کە وەك لۆكە سپین و بەئاسماندا ڕاكە ڕاكەیانە. ڕۆژنامەكە دەخاتە لاوە: (ئەم بەهارە بەچیدا جیاوازترە لەبەهاری پێشوتر؟). ئەوكات (مۆبی دیك) بوونی نەبوو، بەڵام هەنوكە هەیە. نەهەنگی سپی زەبەلاح، خەیاڵمان دەپچڕێنێ. ئاخۆ لەو ئان و ساتەدا "مێلفل" ئەندێشەی ژیانی داهاتوی خۆی كردووە؟ یان ئەندێشەی ژیانی (مۆبی دیك)و داهاتووی كتێبەكەی كردووە؟\nنامەكانی كە لەنێوان ساڵانی 1851- 1891 بۆ دۆست و هاوڕێیانی نوسیووە، پیاوێكی ڕەشبین و داڕوخاومان نیشان نادەن. بۆنمونە گەر ئێمە بەشێنەیی ئەو نامانە بخوێنینەوە كە لەنێوان ساڵانی 1851-1852، لەگەڵ "ناتانیل هوسرۆن"دا بۆیەكتریان ناردووە، لەیەك كاتدا دوو وێنەی ئەندێشەیی سروشتی دەرونی "مێلفل"مان نیشان دەدەن:\nأ-كەسێكە عەوداڵی نێوبانگ دەركردنە.\nب-كەسێكە باكی بەشۆرەت و نێوبانگ نییە.\nئەو وێنە باوەی تا ئێستا لەسەر "هێرمان مێلفل" هەیە، زیاتر لەسەر خاڵی (أ) بیناكراوە.. ئەو تێكشكا، لەبەرئەوەی جیهان ڕۆمانەكەی پەسەندنەكردو هەرئەوەش وایكرد ئەو چل ساڵەی لەژیاندا مابوی، بەتێكشكاوی و نائومێدی بەڕێ بكات. ڕۆمانی (مۆبی دیك) ماوەیەك لە تاریكیدا مایەوە، بەهۆی فەرامۆشكردن و بەهێندنەگرتنی. بەڵام سەروەختێك لەگەڵ گۆڕینی بارودۆخدا دیدگای خەڵكیش گۆڕا، (مۆبی دیك) خوێنەرگەلێكی زۆری بۆ پەیدابوو.\nگەڕانەوەو هاتنەوە بەرباسی (مۆبی دیك)، دەرگیری ئەفسانەیەك بوو كە لەدەوری "هێرمان مێلفل" دروستكرابوو. خوێنەرانی بەو ئەفسانەیە قایل دەبن، چونكە وەڵامدەرەوەی ئەنگێزەگەلێكە لەناخیاندا هەیەو ئەوەش هەمان ئەو خواست و ئەنگێزانەیە، وای لە ڕۆماننوس و مێژوونوس و شاعیرانی خۆرهەڵات و خۆرئاواكرد، هەمان وێنەی ئەندێشەیی زەق بكەنەوە: (هێرمان مێلفل لە شەست‌و حەفتاكانی تەمەنیدایەو مات و مەلول لە فەرمانگەی گومركی شاری نیویۆرك دانیشتووەو لە پشتیشیەوە نەهەنگێكی زەبەلاحی سپی، لە تاریكەسەلاتی ساڵانی گەنجێتیدا نوقم بووە و بیرچۆتەوە).\nئایا دەتوانین دوای تێپەڕبونی ئەو هەموو ساڵەو پاش ئەو هەموو كتێب و وشانە، ئەو هەموو تەونی جاڵجاڵۆكانە لابەرین‌و لەو سەردەمە دورەدا "هێرمان مێلفل" ببینین كەچۆن لە ئۆفیسێكدا دانیشتووەو ئەو ئۆفیسەش بەسەر بەندەرێكدا دەڕوانێت. دانیشتووەو چا دەخواتەوەو كتێب دەخوێنێتەوەو هەست بەئارامی‌و دڵنیایی دەكات؟\nلەزستانی 1851-1852 لەنامەیەكدا بۆ "هوسرۆن" دەنوسێت: (زۆر خۆشحاڵم كە ڕۆمانەكەت بەدڵبووە). "هوسرۆن"و هەروەها هاوسەرەكەشی پەسەندی (مۆبی دیك) دەكەن. هەر لەو نامەیەدا دەنوسێت: (ئەوەی ئێوە ڕۆمانەكەتان بەدڵە، بۆمن خەڵاتێكی ئیلاهیەو شتێكە چاوەڕوانی نەبووم). هەروەها دەڵێت: (من بەو جوتیارە دەچم كە بەدرێژایی ڕۆژ كاردەكات‌و سەروەختێكیش ئێوارە دادێت، دەچێتە سەر سفرەو خوانەكەو سوپاسگوزاریی خوادەكات).\nهەموو داواكاری ئەو ئەوەیە: (پشودان دوای كاركردنێكی زۆر.. پشودان و ئارامی). نوسەر لەوەزیاتر چی دەوێت؟ ئەوەی دەوێت دانی پێدابنرێت‌و پاداشت بكرێت؟ ئاخر چۆن داوای ئەوەدەكات؟ ئایا بەرهەم هێنانی تێكستێك خۆی لەخۆیدا، پاداشت نییە؟ هێز و كاتی ئەوەی پێبدرێت، بۆئەوەی ئەو كتێبەی پێبنوسێت كە هەمیشە خواستی نوسینی هەبووە. ئایا ئەوە بۆخۆی بەس نییە؟ ئاخر خۆ كەسانێك هەن وەك تۆ، نەكاتیان پێدراو نەوزەو توانای نوسینیش!\nخوێنەری ئەو نامەیەی "مێلفل" بۆ "هوسرۆن"ی نوسیووە، دەكەوێتە مابەینی دووشتەوە:\nأ-باوەڕی تەواو بەقسەكانی دەكات.\nب-گومان دەكات و بۆی قوت ناچێ.\nلەم دوو حاڵەتەوە دوو ژیانی جیاواز لەیەكی "هێرمان مێلفل" دەست پێدەكەن: (ژیانێكیان زۆر چاك پێی ئاشناین‌و بەڕێگەیەكی ڕون و ڕەواندا گوزەردەكات‌و بەدرێژایی سەدەی بیستەم‌و تاهەنوكەش، لەنێو ژیاننامە ئەدەبیەكانی كە لەسەری نوسراوە چەندبارە دەبێتەوە). ئەمەش ژیانی خەمناك و پڕحەسرەتی "هێرمان مێلفل"ە. بەڵام لەگەڵ ئەوەشدا ژیانێكی دیكەی نادیار هەیە، ژیانێكی سادە و ساكار كە ژیان وەك خۆی قبوڵدەكات و نائومێدی زەفەری پێنابات. ئەوەش ژیانەكەی دیكەی "مێلفل"ە كە بووە بەژێر خاك و خۆڵی ئەو ژیانە ئەندێشەكراوە باوەی لەسەری دروست كراوە، تەواو وەك چۆن پێشتر ڕۆمانەكانی نرانە چاڵەوە.\nسەدەی نۆزدەهەم (مۆبی دیك)ی فەرامۆشكرد. سەدەی بیستەم لەژێر (مۆبی دیك)دا "هێرمان مێلفل"ی شاردەوە. ئاسانە بۆخوێنەران ئەندێشەی ژیانی پڕدەرد و كەسەری "هێرمان مێلفل" بكەن. تۆبڵێی نەتوانن ئەندێشەی ژیانێكی دیكەی بۆ بكەن؟\nژیانی یەكەمیان ئەندێشەكراوە. ژیانی دووەمیشی – كەزۆر باونییە-، ئەویش هەر ئەندێشەكراوە. یەكەمیان "مێلفل" لەیەك كاتدا وەك كەسێكی بەهێز و لاواز دەبینێت. لەلایەك هێز و توانای ئەوەی هەیە (مۆبی دیك) بنوسێت. هەزار لاپەڕە دەربارەی پیاوێك ڕەشبکاتەوە كە بە قاچێكەوە، شوێن نەهەنگێك كەوتووە بەدرێژایی زەریا و دەریاكانی ئەم هەسارەیە. بەڵام لەلایەكی دیكەوە لاواز و دەستەوستانە، لەئاست ڕوبەڕوبوونەوەی ئەو دنیایەی دەست بەڕوی كتێبەكەیەوە دەنێت، وەك ئەوەی ئەو دنیایە پێی بڵێت: (تۆنیت، تۆ تەنها كونێكی لە پارچە قوماشێكدا).\nژیانی دووەم- ژیانە نادیارەكە- ژیانی یەكەم كە ئاشناین پێی، دەگرێتەخۆی‌و پاشان تێیدەپەڕێنێ. تێیدەپەڕێنێ لەبەرئەوەی تەنها لە زستانی ساڵی 1851دا گیرناخوات‌و تەنها ساڵانی 1881و1891 نابینێ.\nچۆن ڕوباری كاتمان بیردەچێتەوە؟ یەك بینەو بێوەستان كات دەمانگۆڕێت. بەرزمان دەكاتەوەو دەماندات بەزەویدا. "خۆرخێ لویس بۆرخیس" ژیانی "هێرمان مێلفل" دەكات بەچیرۆكێكی ئەندێشەكراو. ئەڵبەت كەسانی دیكەش ئەوەیانكردووە. سەدەی بیستەم ژیانێكی ئەندێشەكراوی بۆ "هێرمان مێلفل" دروستكرد.\nجیهانیش بەپیر ئەو وێنە شیعرییەوەچوو: (وێنەی نوسەرێكی كەساس و نائومێد كە ڕۆژگار بەرهەمەكانی لەدەست بیرچونەوە قوتاردەكات.\nلەبەرامبەریشدا مێلفل باجێكی قورسیدا: نیوەی تەمەنی‌و زیاتر لە نیوەی تەمەنی كورتكردەوە بۆیەك وێنە: وێنەی پیرەمێردێكی گومناو و لەبیركراو، لە باڵەخانەی فەرمانگەی گومركی شاری نیویۆركدا).\nلەناوەڕاستی كاروانی ژیانیدا، "هێرمان مێلفل" دوچاری نسكۆیەك بوو كەناوی (مۆبی دیك)بوو. ئەڵبەت ئەوە یەكەمجاری نەبوو. سێیەم ڕۆمانی كە ساڵی 1849 لەسێ بەرگدا بڵاوكرایەوە، ئەویشیان دەنگدانەوەیەكی ئەوتۆی نەبوو. بەڵام لەگەڵ ئەوەشدا دەستبەرداری نوسین و بڵاوكردنەوەنەبوو. هاوكات دوای (مۆبی دیك)یش هەر لەسەر نوسین بەردەوام بوو. تەنانەت دوای ئەوەشی ڕویكردە شیعرنوسین، ڕۆمانی لەبیرنەكرد. (بیلی باد) كەچەند دەیەیەك دوای مردنی بڵاوكرایەوە، لەو ساڵانەدا نوسیبوی كە خانەنشین كرابوو. واتە بەرهەمی دواساڵەكانی تەمەنی بوو.\nساڵی 1891 بەدوای ساڵی 1851دا ناچێت. لە ناوەڕاستی كاروانی ژیانیدا، "مێلفل" نەچووە ژێرزەویەوەو نائومێدی كۆڵی پێنەدا. خوێندنەوەی نامەكانی ڕویەكی دیكەی "مێلفل"مان بۆ ئاشكرادەكات. سەیرلەوەدایە خوێنەر ڕەنگە ئەو وێنەیە وازلێبێنێت و بێئەوەی ئاگای لەخۆی بێت، وێنەباوەكە وەربگرێت. ئەمە ئەو شتەیە نوسەرانی ژیاننامەكانی كردویانە. ئەبێت هۆكاری ئەوە چی بێت؟\nهۆكارەكەی ئەو ناكۆكیە زەقەیە، لەنێوان ژیاننامەی (مۆبی دیك) لەسەدەی بیستەم‌و ژیاننامەكەی لەسەدەی نۆزدەهەمدا هەیە. لەهێزی شیعرییەتی وێنەی نوسەرێكی گومناو و نەناسراودایە.\nنامەكانی "مێلفل" ژیانی نادیاری ئەومان بۆ قوتاردەكات. دەیەیەك دوای بڵاوبوونەوەی (مۆبی دیك)، شەڕی ناوخۆی ئەمریكا دەست پێدەكات. بەرلەو جەنگە لەڕێی دەریاوە "هێرمان مێلفل" چەند گەشتێكی دورودرێژدەكات و لەیەكێك لەو گەشتانەیدا دەگاتە (یافا). نامەكانی لەسەر پشتی كەشتیەكانەوە بۆ هاوسەر و منداڵەكانی، ژیانێكی ناوەكی زۆر بە بەڕشتمان نیشان دەدەن، وێنەو نیگارەكانیشی بۆ منداڵەكانی بەهەمان شێوە.دوای شەڕ قەسیدەكانی 1866 بڵاودەكاتەوە. لە 1876 چامەیەكی دور و درێژ لە دوو بەرگدا چاپ دەكات كەباس لە گەشتەكەی دەكەن بۆ فەلەستین لەساڵی 1857.\nپۆستی قونسوڵی ئەمریكای لەشاری فلورنسا دەسگیرنابێت، بەڵام كارەكەی لە گومرگی نیویۆركدا موچەیەكی هەمیشەیی بۆ مسۆگەر كردبوو. لەوێدا نامەی لەو خوێنەرانەوە بەدەست دەگات كە بەرهەمەكانیان لەو كتێبخانانەدا دۆزیوەتەوە كە كتێبی كۆن دەفرۆشن. بۆ نمونە نامەكانی "جیمس بلسۆن" ساڵی 1884. ساڵی 1890 نامەیەكی لە وەشانخانەیەكی بەریتانیەوە بەدەست دەگات‌و تیایدا مۆڵەت دەخوازێت بۆئەوەی، یەكەمین ڕۆمانی لەبەرگێكی نوێدا بۆ چاپ بكاتەوە. شایەنی باسە ئەو ڕۆمانەی لەوكاتەدا پێش چل و چوار ساڵ بڵاوكرابووەوە.\nئێستاو دوای ئەو هەموو ساڵە دەتوانین "هێرمان مێلفل" ئەندێشە بكەین لەتەمەنی حەفتاویەك ساڵیدا، ئەو نامەیە دەپێچێتەوەو لە پەنجەرەی ژورەكەیەوە سەیری باڵەخانەكانی شاری نیویۆرك دەكات. لەلایەكەوە ژنێك دەبینێت بەجلێكی شینەوە دەڕوات بەڕێدا. چاو دەبڕێتە ئەو ژنە، تا لەپشتی ئەسپەعەرەبانەیەكەوە ون دەبێت. ژنەكە دەبیینێت و نای بینێت. ئەسپەعەرەبانەكە دەبینێت‌و ژنەكە نابینێ.\nپێش چركەساتێك دنیا چی پێی وت؟\nدنیا وتی: (تۆ هەیت).\nسەدەی بیستەم ژیانێكی ئەندێشەیی خەمناكی بۆ خاوەنی (مۆبی دیك) دروستكرد. خوێنەران لەگەڵ ئەدیب و مێژوونوساندا دەستیان تێكەڵكردوو، چاپخانە و كتێبخانەكانی بازاڕیش داوای ئەفسانەكانیان دەكەن. بەمجۆرە بەیەكجاری "مێلفل" لەماڵی جاڵجالۆكەدا زیندانی كرا. گەر ئێستا بمانەوێت بیبینین، دووچاوی بێتاقەت‌و ڕیشێك وەك بەفر سپی و سیمایەك چرچ و لۆچ دەبینین .\nئەم وتارە پێشنیازی وێنەیەكی دیكە دەكات: (وێنەی مێلفل لەتەمەنی حەفتاو دووساڵیدا، بەرچایی بەیانی دەخوات و بەدووچاوی گەشەوە خەریكی خوێندنەوەی كتێبە كۆنەكانە. لەو كاتە ئارام و بێدەنگەدا‌و سەروەختێك باڵندەكان لەپەنجەرەكانەوە دەروژوریانەو سێبەرەكانیان لەسەر پەڕەی كتێبەكانی بەردەستیەوە دەردەچێت، هەست بەكات ناكات. وەك ئەوەی لەدەرەوەی زەمەندابێت).\nكتێبێكی كۆن دەكاتەوەو دەریایەك دەبینێت، تا ناكۆتا درێژبۆتەوە.


Home›ئابووری›حکومەتی ئەمریکا نیومیار دۆلار دەداتە کۆمپانیای مۆدێرنا بۆ دۆزینەوەی ڤاکسینی کۆرۆنا\nحکومەتی ئەمریکا 472 ملیۆن دۆلار دەداتە کۆمپانیای (مۆدێرنا) بۆ تەکنەلۆجیای زیندوو لەگەڵ دەرمان، تا لە رێگەیەوە بتوانن پەرە بە توێژینەوەکانیان بدەن بۆ دۆزینەوەی ڤاکسینێکی کاریگەی بۆ ڤایرۆسی کۆرۆنا.\nئەم هاوکاریانەی ئەمریکا لە چوارچێوەی پرۆسەی بەرەنگاربوونەوەی ڤایرۆسی کۆرۆنایە، کە تا ئیستا چەندین ملیار دۆلاری بەخشیوە بە کۆمپانیاکانی توێژینەوە تا بگەنە بەرهەمهێنانی ڤاکسینی کۆرۆنا، ئەمریکا یەکێکە لەو وڵاتانەی لە زۆرترین پارەی لەو بوارەدا تەخان کردووەو ئەگەر هەیە پێش هەموو وڵاتێکی دیکە بگاتە دۆزینەوەی ڤاکسینی کۆرۆنا.\nلای خۆشییەوە کۆمپانیایی مۆدێرنا تا ئێستا چەند ڤاکسینێکی لەسەر تووشبووانی کۆرۆنا لە سەرتاسەری ئەمریکا تاقی کردۆتەوە و ئەو هاووڵاتییانەی کە خۆیان بەم توێژینەوەیە بەخشیوە کراون بە چەند گروپێکەوە و لە ماوەی چەند مانگی داهاتوودا ئەنجامی تەواوی توێژینەوەکان و ڤاکسینەکان دەردەکەوێت، وەک ترەمپ هەفتەی رابردوو لە تویتێکدا ئاماژەی پێکرد “هەواڵی خۆش دەربارەی ڤاکسینی کۆرۆنا” بەبێ هیچ روونکردنەوەیەکی تر، پێدەچێت ئەمریکا زۆر نزیکبێت لە بەرهەمهێنای ڤاکسینی ئەو ڤایرۆسە.


هەواڵ و چالاکی – پەڕە 20 – hkkurdistan\nHome6هەواڵ و چالاکی (page 20)\nبڵاوکراوەی بۆپێشەوە ژمارە ٣٤\nئاب 16, 2018\t0\nبڵاوکراوەی بۆپێشەوە ژمارە ٣٤ بۆ خوێندنەوەی بڵاوکراوەی بۆ پێشەوە کلیکی ئێرە بکە…\nبڵاوکراوەی بۆپێشەوە ژمارە ٣٣\nبڵاوکراوەی بۆپێشەوە ژمارە ٣٣ بۆ خوێندنەوەی بڵاوکراوەی بۆ پێشەوە کلیکی ئێرە بکە…\nته‌مموز 22, 2018\t0\nلەدرێژەی ناڕەزایەتی و خۆپیشاندانەکانی خەڵکی شارەکانی خوارووی عێراق، خۆپیشاندان لە چەند ناوچەی بەغدا، سەرەڕای گۆڕەپانی (التحریر)، سازکرا. لە گەڕەکەکانی شوعلە، گەڕەکی کرێکاران( حي العامل) و گۆڕەپانی (المظفر) لە گەڕەکی الثورة شەوی رابردوو تا بەرەبەیان خۆپیشاندانی ناڕەزایەتی بەردەەوام بوو. لە شاری بەسرە بەشێوەی کاتی خۆپیشاندانەکان راگیراون تا مۆڵەت بدەنە حکومەت بۆ جێبەجێکردنی بەڵێنەکانی. لە ناسریەو میسان چەند …\nبڵاوکراوەی بۆپێشەوە ژمارە ٣٢\nیادی هاوڕێیانی تیرۆرکراوی ١٤-٧-٢٠٠٠ بەرزراگیرا!\nئێوارەی ئەمڕۆ ١٤-٧-٢٠١٨ لە سەرقەبرانی شەهیدان لە سلێمانی بەئامادەبوونی کەسوکاری هاوڕێیان و ژمارەیەك لە هاوڕێ و دۆستان و ئەندامانی حزبی کۆمۆنیستی کرێکاریی کوردستان و کەسایەتی چەپ و کۆمۆنیستی سلێمانی، کۆمیتەی سلێمانی حزب هەستا بە سازدانی مەراسیمی ١٨ هەمین ساڵیادی هاوڕێیان ( ئیبراهیم محمد ، محمد مصطفی، عبدالباسط محسن ، ئومید نیکبین و هاوێێ لطیف) کە ئێوارەی رۆژی ١٤-٧-٢٠٠٠ لەکاتی هێرشی …\nته‌مموز 9, 2018\t0\nهاوڕێیان و دۆستان و سەرجەم ئازادیخوازان ئاگادار دەکەین کە ئێوارەی شەممە رێکەوتی ١٤-٧-٢٠١٨ کاتژمێر ٦ لەسەر ئارامگای هاوڕێیانی گیان بەختکردووی ١٤-٧-٢٠٠٠ لە گردی شەهیدانی سلێمانی کۆدەبینەوە، بۆ یادکردنەوە و رێزگرتن لە خەبات و تێکۆشانی ئەو هاوڕێ ئازیزانەمان کە لە پەلاماری چەکدارانەی یەکێتی نیشتمانیدا بە ناڕەوا ژیانیان لێ سەنرایەوەو تیرۆر کران… کۆمیتەی سلێمانی حزبی کۆمۆنیستی کرێکاریی کوردستان ٩-٧-٢٠١٨\nبرسییەکانی ئێران خۆپیشاندان و ناڕەزایەتیان دەست پێکردەوە…\nلەزۆریک لە شارە گەورەکانی ئێران، خۆپیشاندان و نارەزایەتی جەماوەری دەستێ پێکردۆتەوە، هۆکاری ئەو خۆپیشاندان و نارەزایەتیانە، دارمانی ئابوری و داتەپینی بری بەهای تمەنە لەگەڵ دراوەکانی تر و چوونەسەری نرخی کاڵاکانە، بەڵام ئەمە تەنها دیوێک و هۆکارێکی ئەو راسانە جەماوەرییەیە کە شەقامەکانی زۆرێک لەشارەگەورەکانی ئێرانیان وە لەرزە خستۆتەوە، هۆکاری بناغەیی تر نارەزایەتییە بەدەسەڵاتی سەرکوتگەرانەو دژی ئازادی جمهوری کۆنەپەرستی ئیسلامی و لە …\n* ٢٤/٦/٢٠١٨ ژنیکی تەمەن ٢٦ ساڵ بەناوی”ک،ح، م” لەرێگای پەتەوە خۆی هەڵواسیوەو کۆتایی بە ژیانی خۆی هێناوە…. ئەو ژنە خۆی پەنای بردووە بۆ شەلتەری پارێزگاری لەژنان، بەڵام بەهۆی نەبووی هیچ هیوایەک بە ژیانی داهاتوو، لەناو شەڵتەرەکەدا دەستی بردووە بۆ خۆکوشتن… * ژنێکی تەمەن ٣٦ ساڵی دایکی ٦ جگەرگۆشەیە لەبەرواری ١٨/٦/٢٠١٨ لەگوندی قەمچوغەی سەر بەشارۆچکەی دوکان، لە ڕێگای دەمانچەوە کۆتایی بەژیانی …\nته‌مموز 5, 2018\t0\nئامادەکردنی: شوان عەزیز و ئاراس رەشید مانگرتنە کرێکاریەکان بەردەوام دەبێت لە ئێران لەلایەن هەندێک دەزگای ڕاگەیاندن ودەستە و تاقمی نزیک لە سیاسەت و بەرژەوەندیەکانی کۆماری ئیسلامی ئێرانەوە، وا نیشان دەدرێت کە ئیتر ناڕەزایەتی خەڵکی لە ئێران کۆتایی پێ هاتووە، بەڵام؛ بە پێی هەواڵ و بە دواداچونێکی سایتی ڕابلی کەنەدی، ناوخۆی ئێران هێشتا ئارام نییە و خەڵک بە …


نزیکەی ٩٠ هەزار تووشبووی نوێ تۆمارکراوە - پرس میدیا\nHome جیهان سڵایدشۆو کۆرۆنا هەواڵ نزیکەی ٩٠ هەزار تووشبووی نوێ تۆمارکراوە\nنزیکەی ٩٠ هەزار تووشبووی نوێ تۆمارکراوە\nپرس میدیا 4/26/2020 10:07:00 ص جیهان, سڵایدشۆو, کۆرۆنا, هەواڵ,\nژمارەی تووشبووان گەیشتە یەک ملیۆن و ٩٢١ هەزار تووشبوو لە سەرتاسەری جیهاندا.\nبەگوێرەی نوێترین ئاماری ڤایرۆسی نوێی کۆرۆنا لە جیهاندا، لەماوەی ٢٤ کاتژمێری رابردوودا نزیکەی ٩٠ هەزار تووشبووی نوێی ڤایرۆسی کۆرۆنا لە سەرتاسەری جیهان تۆمارکراوە، بەوەش کۆی گشتی تووشبووان دوو ملیۆن و ٩٢١ هەزار کەسن.\nتا ئێستا نزیکەی ٨٣٨ هەزار تووشبوو چاکبوونەتەوە و ڤایرۆسەکەیا تێپەراندووە، ویلایەتە یەکگرتووەکانی ئەمریکا پلەی یەکەمی ریزبەندییەکەی گرتووە و دواتر هەر یەک لە ئیسپانیا و ئیتاڵیا پلەی دووەم و سێهەمی ریزبەندییەکەیان گرتووە.\nماوەی زیاتر لە دوومانگە ڤایرۆسی نوێی کۆرۆنا لە شاری وهانی چینەوە سەی هەڵداوە و لە ئێستادا سەرتاسەری جیهانی گرتووەتەوە.\nBy پرس میدیا at 4/26/2020 10:07:00 ص


هاوڵاتیانی بناری قەندیل ژیانیان لە مەترسیدایە و داوای هەڵوێست دەکەن | ROJnews\nهاوڵاتیانی بناری قەندیل ژیانیان لە مەترسیدایە و داوای هەڵوێست دەکەن\nپێنجشەممە, 16 ماي 2019 - 07:49\nهاوڵاتیانی بناری قەندیل باس لە بۆردوومانەکانی دەوڵەتی تورک دەکەن و دەڵێن ژیانیان لە مەترسیدایە و منداڵەکانیان خەونیان نەماوە، هەروەها ڕەخنە لە بێدەنگی حکومەتی عێراق و هەرێم دەگرن داواش دەکەن، کە خەڵک هەڵوێستی هەبێت، دەشڵێن: هەڵوێست نەبێت تورکیا تەواویی باشور داگیردەکات.\nبۆردوومانەکانی دەوڵەتی تورک لە باشوری کوردستان بەردەوامییان هەیە، لە ڕابردوودا دەیان هاوڵاتی مەدەنی بەو بۆردوومانانە کۆمەڵکوژکراون، لە ئێستاشدا هاوڵاتیانی بناری قەندیل لە خاکی خۆیاندا ژیانیان لە مەترسیدایە، لەو چوارچێوەیەدا بۆ ڕۆژنیوز دەدوێن و داوای هەڵوێست لە خەڵکی باشوری کوردستان دەکەن.\nمێر محەمەد، خەڵکی گوندی دووگۆمانی سەر بە شارەدێی سەنگەسەرە، هەموو ساڵێک لە وەرزی بەهاردا بە مەبەستی کاری ئاژەڵداری ڕوو لە بناری قەندیل دەکات، سەبارەت بە بۆردوومانەکانی دەوڵەتی تورک دەڵێت: فڕۆکەی شەڕ و فڕۆکەی سیخور بەردەوام لەم سنوورە دەسوورێنەوە، ژیانمان تاڵ بووە، لە کاتی بۆردوومان منداڵەکانمان زۆر دەترسن، زۆر کات هەیە نزیک ڕەشماڵان بۆردوومان دەکات، ژیانمان لە مەترسیدایە، زۆر کات هەبووە ویستوومانە بچین بۆ گژوگیا بەهارییەکان، بەڵام بە هۆکاری مەترسی بۆردوومان نەمانتوانیوە بچین، داواکارین ئاشتی بەرپا بێت و بۆردوومان ڕاوەستێت.\nڕێناس زاگرۆس، دانیشتوویەکی گوندی زارگەلی-یە، ئاماژە بەوە دەکات، کە بەرخۆدانی لەیلا گۆڤەن و زیندانیان وایکردووە ئیرادەیان بەهێز بێت، دەشڵێت: دەبێت ئەو کەس و لایەنانەی بونەتە داردەستی ئەردۆغان بەخۆیاندا بچنە وە، تورکیا هەرێمی کوردستان وەک پارێزگایەکی خۆی دەبینێت، زیاتر لە ٦ هەزار کۆمپانیای دەوڵەتی تورکیا لە باشوری کوردستان بونیان هەیە، یەکێک لە داهاتەکانی هەرە گەوەرەی تورکیا لە رێگای هەرێمی کوردستانەوە دابین دەکرێت، بە پارەی خۆمان تورکیا چەک دەکڕێت و بۆردوومانمان دەکات.\nڕێناس ڕەخنەی لە بیدەنگی حکومەتی عێراق لە بەرامبەر بۆردوومانەکاندا گرت و وتیشی:"دەبێت دەسەڵادارانی هەرێمی کوردستان بە خۆیاندا بچنەوە، تا کەی ئیزن بە دڕندایەتی و هاوکاریکردنی دەوڵەتی تورکیای فاشیست دەدەن، دەبینین حکومەتی عێراقیش لە ئاستی بۆردوومانەکان بێدەنگە، لەو کاتەدا ئەوەی دەکەوێتە سەر شانی ئێمە یەکرێزی و یەکگرتنە".\nئەبوبەکر عەبدوڵا، لە بناری قەندیل کاری ئاژەڵداری دەکات، باس لە بۆردوومانەکان دەکات کە هاوڵاتیانی مەدەنی دەکاتە قوربانی و دەڵێت: دەوڵەتی تورکیا جیاوازی ناکات، چ گەریلا بێی یا خود مەدەنی، ئێستا ژیانی ئێمە زۆر لە مەترسیدایە، چەند ڕۆژێک لەمەوبەر نزیک ڕەشماڵان بۆردوومان کرد، بە بێ ئەوەی گەریلایەک لەو شوێنە بوونی هەبێت، ئێستا ئەگەر ئێمە بە مەبەستی لەوەڕاندنی ئاژەڵەکانمان سەردانی بناری قەندیل نەکەین، لە گوند ناتوانین کاری ئاژەڵداری وەک بەخێوکردنی مەڕ بکەین، لە کاتی بۆردوومانیش ژن و منداڵ خەویان نییە تا بەیانی قیژەی منداڵان دێت.\nئەبوبەکەر نیگەرانە لە بیدەنگی حکومەتی هەرێم و داوای هەڵوێست لە خەڵک دەکات و دەڵێت: بەداخەوە دەسەڵاتدارانی هەرێمی کوردستان هەڵوێستیان نییە، لێرەدا دەبێت خەڵک هەڵوێستی هەبێت و ناڕەزایەتی دەرببڕن، دەبینین بێ هەڵوێستی وایکردووە تورکیا هێزێکی زۆری لە سنوری برادۆست جێگیرکردووە، ئەگەر هەڵوێست نەبێت، تورکیا تەواوی باشوری کوردستان دەخاتە بن دەسەڵاتی خۆیەوە.


گەشەپێدەرانی کورد | دروستکرنی ماڵپەرێک لە سەرەتاوە Nodejs\nسەرەتا / کۆرسەکان / دروستکرنی ماڵپەرێک لە سەرەتاوە Nodejs\nئامانجامان ئەوەیە کە چۆنییەتی دەست پێکردن و کارکردنی لەسەر و تەواوکردنی پڕۆژەتان پێ نیشانبدەین بە بەکارهێنانی نوێترین فرەیموۆرک و تووڵ. لە ڤیدیۆیەکانیش پلانمان وایە کە بە شێوەی pair programming بن. واتا دوو کەس پێکەوە کار دەکەن و تاوتوێی هەموو هەنگاوەکان دەکەن، بەم شێوەیە باشتر پرسیارەکان وەڵام دەدرێنەوە ?\nوێبسایتەکە ئێستا لایڤە ?\nچی فێرده‌بم له‌م زنجیره فێركاریه؟\nكۆمه‌ڵێك سه‌ردێر و بابه‌ت هه‌ن كه باسیان ده‌كه‌ین له‌وانه\nچۆن ده‌سبكه‌م به دروستكردنی پرۆگرامێك یان ماڵپه‌رێك؟\ndatabase migrations و database seed چین\nRest API چیه؟\nبه‌كارهێنانی فره‌یمۆركی expressjs\nچۆن له‌گه‌ڵ بنكه‌دراوه‌ی mysql كاربكه‌ین\nQuery Builder و ORM ه‌كان چین ؟\nفایلی env. چیه و سوودی چیه؟\nباسێكی web servers\ncyclic dependencies چیه و چۆن سودی لێدده‌بینین\nserver side validation به به‌كارهێنانی express-validator\nبه‌كارهێنانی JWT و دروستكردنی تۆكن بۆ چوونه‌ژووره‌وه به‌كار ده‌هێندرێت\nبیرۆكه‌ی SSR چیه؟\nچ شتێك ReactJs جیاده‌كاته‌وه له Jquery ؟\nvercel چیه و چۆنیه‌تی به‌كارهێنانی ؟\npm2 چیه ؟\nباسكردنی Vultr كه كۆمپانیه‌یه‌كی تایبه‌ته به فرۆشتنی سێرڤه‌ر و ته‌كنه‌لۆجیای هه‌ور\nBackground Job ه‌كان و Cron Job ه‌كان\nكورته‌یه‌ك ده‌رباره‌ی net framework.\nRSS Feed چیه ؟\nپلان دانان بۆ پرۆژەکە\nدامەزراندن و نووسینی مایگرەیشنەکان\n01 کاتژمێر 10 خولەک\nدەسکردن بە نووسینی API\n01 کاتژمێر 30 خولەک\nباسێكی وردی express-validator\nبەکارهێنانی JWT لەناو پرۆژەکەمان\nتەکنەلۆجیا جیاوازەکان بۆ گەشەپێدانی ماڵپەر\nدروستکردنی Background Job بە C#


دوو کاسبکاری کورد لە سەر سنووری شاری سەردەشت گیانیان لەدەستدا \nدوو کاسبکاری کورد کەوتنە ناو یەکێک لە ڕووبارەکانی هەرێمی کوردستان و گیانیان لەدەستدا.\nبە پێی هەواڵێک کە بە ناوەندی هەواڵنێری ئاسۆی ڕۆژهەڵات گەیشتووە، شەوەی شەممە ڕێکەوتی ٢ی ڕەشەممەی ١٣٩٩ی هەتاوی، دوو کاسبکاری کورد لە کاتی پەڕینەوە لە ڕووباری (قاسمە ڕەشـ)ـی سەر بە سنوورەکانی پشدەری ناوچەی سلیمانی هەرێمی کوردستان خنکاون.\nشوناسی ئەم دوو کاسبکارە "ئەبووبەکر محەممەدی" تەمەن ٣٥ ساڵ خەڵکی ئاوایی "گۆڕەشێر" سەر بە شاری سەردەشت و "ئیسکەندەر محەممەدی" خەڵکی یەکێک لە ئاواییەکانی پشدەر ڕاگەیاندراون کە ئەم دوو ناوبراوە خاوەنی هاوسەر و هەر کام باوکی دوو مێرمنداڵن.\nبە وتەی سەرچاوەیەکی ئاگادار، ئەم دوو ناوبراوە لە کاتی پەڕینەوەیان لە سەر سنووری پشدەر، لە لایەن هێزە چکدارەکانی کۆماری ئیسلامی ئێرانەوە تەقەیان لێ کراوە و لە ناچاریدا ڕوویان کردۆتە ڕووبارەکە و لە ئاکامدا خنکاون.\nشایانی باسە کە تەرمی ئەم دوو کاسبکارە لە لایەن خەڵکی ئاواییەکانی دەورووبەر دۆزراوەتەوە.\nپە پێ ڕاپۆڕتی ڕێکخراوی مافی مرۆڤی هەنگاو، ئەم دوو ناوبراوە ٣ کەسی دیکەیان لەگەڵ بووە کە تا ئێستاش هیچ هەواڵێک لەم ٣ی کەسە نییە و چارەنووسیان نادیارە.


كۆنفرانسی زانستی (رۆڵی ژنانی عێراقی لە پرۆسەی دروستكردنی بڕیار لە نێوان واقیع و خواست )دا بەڕێوەچوو – زانکۆی پۆلیتەکنیکی سلێمانی\nزانكۆی پۆلیتەكنیكی سلێمانی بەهاوبەشی لەگەڵ ( جمعية المشكاة الثقافية )ی عێراقی سێیەمین كۆنفرانسی زانستی لەژێر ناوی (رۆڵی ژنانی عێراقی لە پرۆسەی دروستكردنی بڕیار لە نێوان واقیع و خواست )دا ئەنجامدا.\nئەمڕۆ رێكەوتی 2019/7/25 بەچاودێری پ.ی.د.ئالان فەرەیدون عەلی ئەمین سەرۆكی زانكۆی پۆلیتەكنیكی سلێمانی و بەئامادەبوونی د.رێواس فایەق سەرۆكی پەرلەمانی كوردستان و نەرمین عوسمان وەزیری پێشتووتری كارو كاروباری كۆمەڵایەتی حكومەتی هەرێم و د.ئیمان الخفاجی سەرۆكی ( جمعية المشكاة الثقافية ) و ژمارەیەك بەرپرسی حكومی و حزبی و یاریدەدەرانی سەرۆكی زانكۆی پۆلیتەكنیكی سلێمانی و راگری كۆلێجی و پەیمانگاكانی سەر بە زانكۆ و ژمارەیەكی بەرچاو لە مامۆستایان و توێژەران و كەناڵەكانی راگەیاندن، سێیەمین كۆنفرانسی زانستی لەژێر ناوی (رۆڵی ژنانی عێراقی لە پرۆسەی دروستكردنی بڕیار لە نێوان واقیع و خواست )دا لە هۆڵی پیرەمێردی سەرۆكایەتی زانكۆ بەڕێوەچوو كە بەهاوبەشی لە نێوان سەنتەری جێندەرناسی زانكۆی پۆلیتەكنیكی سلێمانی و ( جمعية المشكاة الثقافية ) رێكخرابوو.\nسەرەتای كۆنفرانسەكە بە ساتێك وەستان بۆ گیانی پاكی شەهیدان و وتەی بەخێرهاتن لەلایەن د.دڵپاك تاهیر لێپرسراوی سەنتەری جێندەرناسی زانكۆی پۆلیتەكنیكی سلێمانی دەستیپێكرد و ئاماژەی بە گرنگی تەوەری پانێلەكانی كۆنفرانسەكە كرد وتی: ئەم كۆنفرانسە پرسێكی زۆر گرنگ تاوتوێ دەكات كە ئەویش پرسی بەشداریپێكردنی ژنە لە ناوەندەكانی بڕیاردا، وتیشی: لەم كۆنفرانسەدا 11ی توێژینەوەی زانستی پێشكەش دەكرێن و سەرجەم توێژینەوەكانیش لە چوارچێوەی پرسی ژنە و باس لەو گرفت و ئاستەنگانە دەكەن كە بوونەتە رێگر لەبەردەم بەشداركردنی ژن لە ناوەندەكانی بڕیاردا.\nپاشان پ.ی.د.ئالان فەرەیدون عەلی ئەمین سەرۆكی زانكۆی پۆلیتەكنیكی سلێمانی وتەیەكی پێشكەشكرد و وتی: هەمیشە دەرگای زانكۆمان كراوەیە بۆ ئەنجامدانی ئەو كارو چالاكی زانستی خزمەتكردن بە چینەكانی كۆمەڵگە بكات لەڕووی ئەكادیمی و زانستییەوە، وە لەو چوارچێوەیەشدا ژنی كورد رۆڵی كاریگەرو بەرچاویان هەبووە لە ناوەندە ئەكادیمی و زانستیەكاندا و جێ پەنجەیان بەڕووی دیارە، وە ژنان هەمیشە رۆڵیان هەبووە لەناو كۆمەڵگە و دروستكردنی بڕیار و بونیادنانی داهاتوودا.\nسەرۆكی زانكۆی پۆلیتەكنیكی سلێمانی وتیشی: ئێمە وەك ناوەندێكی ئەكادیمیی لە پایتەختی رۆشنبیری هەرێمی كوردستان رۆڵی ژنان بەرزدەنرخێنین و كار بۆ هۆشیاركردنەوەی كۆمەڵگە دەكەین و پشتیوانی ئەوە دەبین ژنانیش هاوشێوەی پیاوان بەشداربن لە بڕیارە چارەنوسسازەكانی گەل و نەتەوەكەمان.\nپاشان د.ئیمان الخفاجی سەرۆكی ( جمعية المشكاة الثقافية )ی عێراقی لە وتەیەكیدا رۆڵی زانكۆی پۆلیتەكنیكی سلێمانی بەرزنرخاند لە كاری هاوبەشی زانستی و زۆر سوپاسی زانكۆی كرد كە خەمخۆرانە لەپاڵ بەرەوپێشبردنی پرۆسەی خوێندن و تەكنیكی كار بۆ هۆشیاركردنەوەی كۆمەڵگە و رەخساندنی ژینگەیەكی گونجاو بۆ چین و توێژەكانی دیكەی كۆمەڵگە دەكات.\nدواتر پانێلەكانی كۆنفرانسەكە و پێشكەشكردنی توێژینەوەكان دەستیپێكرد كە دوو پانێلی سەرەكی لەخۆگرتبوو لە پانێلی یەكەمدا ( د.رێواس فایەق ) سەرۆكی پەرلەمانی كوردستان بەوری باسی لە مێژوو و ئەزمونەكانی ژیانی خۆی كرد كە چۆن لە سەرەتاوە دەستپێكردووە و تا گەیشتۆتە ئەم ئاستە باڵایەی ئێستا كە بە چەندین لەمپەر و بەربەستی سەخت و ناخۆشدا تێپەڕێوە، لە پانێلی دووەمدا ( نەرمین عوسمان ) ئەندامی سەركردایەتی ی.ن.ك و ( ئەمەل جەلال ) بەڕێوەبەری گشتی ئەنجومەنی ژنان لە هەرێمی كوردستان و (د.ئیمان الخفاجی) سەرۆكی ( جمعیە المشكاە الپقافیە )ی عێراقی چەندین بابەتیان سەبارەت بە رۆڵی ژنان لە پرۆسەی دروستكردنی بڕیار لە نێوان واقیع و خواستدا خستەڕوو كە لەلایەن ئامادەبووانی كۆنفراسەكەوە چەندین سەرنج و پێشنیار و پرسیار ئاڕاستەی بەشداربووانی پانێلەكە كران.\nلە بەشێكی دیكەی كۆنفرانسەكەدا و جیاواز لە كۆنفرانسەكانی دیكە كۆمەڵێك كاری دەستی ژنان و تابلۆ و جلوبەرگی رەسەنی كوردی و عیراقی نمایشكران و بوونە جێگەی سەرنجی ئامادەبووان و دروستكردنی كەشێكی ئارام و تایبەتمەند.\nشایەنی باسە (جمعیە المشكاە الپقافیە) یەكێكە لە دامەزراوە زانستییە عێراقییەكانی سەر بە وەزارەتی خوێندنی باڵای عێراق كە لە ساڵی 1981 دامەزراوە.\nبۆیەکەم جار لەسەر ئاستی عێراق خولی (پرۆگرامی سەلامەتی خۆراک) لەزانکۆی پۆلیتەکنیکی سلێمانی کرایەوە\nبه‌ڕێوەبه‌ری به‌كارخستنی زانكۆ به‌شداری لە "چوارەمین کۆنفرانسى گەشەپێدانى کارى ڕۆژهەلاتى ناوەراست" دەکات


فڕینی فڕۆکەکان خرایە ژێر فەرمانی عادل عەبدولمەهدی\nڤیدیۆ.. ڕاوه‌دوونانی دوو زرێپۆشی ئه‌مریكی و ڕووسی له قامشلۆ\nسبەی لە ئێران یازدەیەمین خولی هەڵبژاردنی پەرلەمان بەڕێوە دەچێت\nلێدوان عەبدولرەحمان 16/08/2019 - 11:54 بڵاوکراوەتەوە لە عێراق\nدوێنێ ئه‌نجوومه‌نی ئاسایشی نه‌ته‌وه‌یی عێراق به سه‌رۆكایه‌تی عادل عه‌بدولمه‌هدی سەرۆک وەزیرانی عێراق كۆبووه‌وه و تێیدا چه‌ند بڕیارێكی په‌یوه‌ست به ته‌قینه‌وه‌ی كۆگاكانی چه‌ك و سه‌ربازگه نایاساییه‌كان ده‌ركرد.\nئه‌نجوومه‌نی ئاسایشی نه‌ته‌وه‌یی عێراق لە ڕاگەیاندراوێکدا بڵاوی کردەوە، لەمەودوا رێگه به بوونی هیچ كۆگایه‌كی چه‌ك و سه‌ربازگه نادرێت، به بێ بوونی مۆڵه‌ت و پلان.\nئەوەش خراوەتە ڕوو، پێویسته فڕینی فڕۆكه‌كان به هه‌موو جۆره‌كانییه‌وه، به فه‌رمانی سه‌رۆك وه‌زیران و فه‌رمانده‌ی گشتی هێزه چه‌كداره‌كان بێت و هه‌ر جوڵه‌یه‌كی پێچه‌وانه له لایه‌ن به‌رگری ئاسمانییه‌وه ده‌كرێته ئامانج.\nهەر لەکۆبوونەوەکەی ئه‌نجوومه‌نی ئاسایشی نه‌ته‌وه‌یی عێراق بڕیاردرا لێکۆڵینەوە لە تەقینەوەی كۆگای چه‌ك و تەقەمەنی له سه‌ربازگه‌ی سه‌قه‌ر بكرێت، کە لە 12/8/2019، كۆگاکە تەقییەوە و بووە هۆی كوژران و برینداربوونی زیاتر لە 30 كه‌س.\nوەزارەتی تەندروستی روونکردنەوەیەکی بڵاو کردەوە\nماریا هەورامی وێنەیەکی نوێی خۆی بڵاو کردەوە


لە ئاست و پلەی دووەم، رەخنە كردە (action) لەسەر بنەما و كرۆكی داوەری (بڕیار) و پرسیاركردن ساز بووە. بە چاوخشاندنێكی خێرا و هەڵوەستەیەكی تێپەڕ لە مێژووی بوونناسانەی مرۆڤ وەك "لە-جیهاندا-بوو" (دازاین)ێك بۆمان دەردەكەوێت كە سەرەتای داشكانی بیر (رۆح٣)ی مرۆیی لە میتافیزیكە تاقخواز و رەهابینەكان و (تەنانەت میتافیزیكە ئاویتارییەكانیش٤، كە لە قۆناغگەلێكدا هەوڵێك بوونە بۆ چاكسازی و چیسنێك بوون لە سێبەری رەخنە، بەڵام ئاسۆی میتافیزیكە ئاینییەكان هەر لە بوولێڵییەوە دیارە) دواتر هەڵنیشتنی بە ئاقاری بەرهەمهێنانی پرسیار و گومان و مانا و خەیاڵی نوێ و لەوێشەوە بەرەو سەرزەوینی هزر و فەلسەفە لە شوێنگەیەك بووە كە رەخنە، هەم وەك كردەوە و هەمیش وەك بیردۆز و روانگە، چەكەرەی كردووە و چالاك بووە. ئەگەر ئێمە ئەمڕۆ واتە هەنووكە لە پێگەی "سووژە، دازاین، كۆشكی كافكایی و مەنزوومەی قاڵاوی ئێدگار ئالێن پۆ و تەنانەت لە شوێنگەی ئۆبژەیەك و فۆكۆ گوتەنی سووژەیەكی مردوو"5دا، ئاوڕ لە پانتایی و قووڵایی مێژوو بدەینەوە، زۆرێك لە چەمك و وتەزا و بابەتەكان هەر لە سەردەمێكی دێرینەوە دەركەوتەیان وەك نیشانە لە "دەق" و پەراوێزدا نواندووە، بەڵام ئەم چركەساتەی هەنووكە ئێمە لەو خوێندنەوەیەدا كە لە دەق و پەراوێزی مێژووە دوورەكان نیگاری دەكەین، گرێدراوی تایبەتمەندیی توانست و خواستی فرەراڤەیی و گەلێك شرۆڤەییە كە خۆی لە خۆیدا قەرزاربار و منەتباری بیر و تێڕوانینی رەخنەییە. هەنووكە تاكی هاوچەرخ لە دۆزێكدا دنیا دەبینێت كە رەخنە وەك تاكە رێگە و تەنیا رێدەرچووی خۆی دەبینێتەوە. بنەما و كاكڵی رەخنە، پرسیار و گومانە؛ هێندەی ئێمە پرسیار و گومانی قووڵ ئاراستەی رەخنە خۆی وەك بنەما و سەرچاوە دەكەین، واتە رەخنەی رەخنەیشمان وەك كردەوە لە بەردەمماندا زۆپ كردووەتەوە. لە رێگە و بەردەمی جووڵەی هزری رەخنەیی، لەمپەر و كۆسپگەلی سامناك و پۆڵایین هەبووە و لە زۆرێك لەو كۆمەڵگایانەی هەنووكەش حەقیقەتێكی رەها دەژین و كولتوور تیایاندا راوەستاوە، هێشتا رەخنە دەمەدەمی ژانی پێش "لەدایكبوون" یان رەنگە مەرگ! و چركەساتی ساوایەتی خۆی دەژی. گەورەترین هێزی دوژمن و دڵڕەقی رەخنە، نەریتە رەها كۆمەڵایەتییەكان و تایبەتمەندییە كولتووری و پێكهاتە میتافیزیكییەكانن كە جێگەیان لە فۆرم و قەوارەیەكی سووڕان و گەردانی چەقبەستوو و فرەپاتە خۆش كردووە و پەتە6 و ودمی ئەم نیشتەجێبوونەیان لە ناسووژەیی و ئۆبژەبوونی بكەرەكان یان بوونەوەرەكانی سەربەو فۆرمە وەردەگرن. بێگومان ئەگەر وەك "تۆڕێكی دیالیكتیكی" بڕوانینە ئەو هۆ و جەمسەرانەی گێڕانەوەكەی سەرەوە، واتە چارەنووس و رۆڵ و پێگەی رەخنە پێوەست و لەهەمبەر نەریتە كۆمەڵایەتییەكان و میتافیزیك و پێكهاتە كولتوورییەكاندا بخوێنینەوە، بەو ئەنجامگیرییە دەگەین كە ئامادەگی و هەبوونی رەخنە تا ئەو شوێنەی دەبێتە چەمك و بابەت و لە گوتاری رۆشنبیریی كۆمەڵگەدا دەردەكەوێت بە ئاسانی و هەڕەمەكی نییە.\n٢-جمشت بە واتای جهش دێت. ٣-مەبەستم لە بیر رۆحە بە واتای وزەیەكی فامكار نەك شیكار\n5-لە نووسینێكی بەختیار عەلی لە ژێر ناوی "مامۆستا و قوتابی"، نامەیەك بۆ كاك سەردار عەزیز كە لە حەوتەنامەی ئامانج وەرمگرتووە ل7 ئەویش خۆی لە ئاوێنە وەری گرتووە. ئاماژەیە بەو گۆڕانەی لە دوای دیكارتەوە و بە پێناسكردنی سووژە وەك بكەرێكی ناسكار (فاعل شناسا) و ئوبژە وەك بەركارێكی ناسكراو لەلایەن ئەوەوە دەست پێ دەكات لای فۆكۆ و دریدا مەرگی دەگێڕێتەوە و لایەن و رەهەند و پارادایمانی تر جێگەی ئەو چەمكانە دەگرنەوە. 6-وشەیەكی ناوچەی كرماشانە بە واتای بەڵگەی راپەڕاندن و جێبەجێكردن واتە هەمان "ودم".\n2715 جار خوێندراوه‌ته‌وه | Friday, July 14, 2017